
SURAH AN-NAJM 


Surah Bintang 

(Makkiyah) 


JUMLAH 

AYAT 




Dengan nama Allah 

Yang Maha Penyayang dan Maha Pengasih 




"Demi bintang ketika ia menurun(l). Rakan kamu itu 
(Muhammad) tidak sekali-kali sesat dan tidak pula keliru (2). 
Dan dia tidak bercakap menurut hawa nafsunya(3). 
Percakapannya tidak lain melainkan wahyu yang diwahyukan 
kepadanya(4). Yang mengajarkan kepadanya ialah (Jibril) 
yang amat perkasa(5).Yang mempunyai kekuatan i, lalu dia 
menjelma (kepada Muhammad dengan rupa asalnya)(6). 
Ketika dia berada di ufuk yang tertinggi(7). Kemudian dia 
mendekati (Muhammad) dan semakin dekat lagi(8). Dan 
jadilah sedekat duahujung busur panah atau lebih dekat 
lagi(9). Lalu dia (Jibril) mewahyukan kepada hamba-Nya apa 
yang Allah wahyukan kepadanya(IO). Hati (Muhammad) 
tidak berdusta terhadap apa yang dilihatnya fl i). Apakah 
wajar kamu membantahnya terhadap apa yang 
dilihatnya? (12). Dan sesungguhnya dia (Muhammad) telah 
melihatnya (Jibril dengan rupa asalnya) sekali lagi(13). Di 
Sidratul-Muntaha(14). Di mana terletaknya Syurga Jannatul- 
Ma'wa?(15). (Dia melihatnya) ketika Sidratul-Muntaha 
diliputi sesuatu yang meliputi nya(1 6). Pandangan 
(Muhammad) tetap tidak beralih dan tidak pula melampaui 
batas(1 7). Sesungguhnya dia telah melihat sebahagian dari 
tanda-tanda kekuasaan Allah yang paling besar(18). Apakah 
wajar kamu menganggap al-Laat dan al-'Uzza?(19). Dan satu 
lagi Manat yang ketiganya (sebagai puteri-puteri Allah)" (20). 

"Apakah wajar untuk kamu anak lelaki dan untuk Allah anak 
perempuan? (21). Itu adalah satu pembahagian yang tidak 
adil(22). Semua (berhala-berhala) itu hanya nama-nama yang 
dinamakan kamu dan datuk nenek kamu sahaja , sedangkan 
Allah tidak menurunkan sebarang hujah yang 
membenarkannya. Mereka tidak lain melainkan hanya 
menurut sangkaan dan keinginan hawa nafsu sahaja , 
sedangkan hidayat telah pun datang kepada mereka dari 
Tuhan mereka(23). Apakah manusia memiliki kemampuan 
untuk mencapai segala apa yang dicitakannya?(24). Aliahlah 
yang memiliki Akhirat dan dunia(25). Berapa ramaikah 
malaikat-malaikat di langit yang syafa 'at mereka tidak 
mendatangkan sebarang faedah kecuali setelah Allah 
mengizinkan kepada siapa yang dikehendaki dan diredhai- 
Nya?(26). Sesungguhnya orang-orang yang tidak beriman 
kepada Akhirat sahajalah yang tergamak menamakan 
malaikat-malaikat itu dengan nama perempuan(27). 
Sedangkan mereka tidak mempunyai sebarang pengetahuan 
mengenainya. Mereka tidak lain melainkan hanya menurut 
sangkaan sahaja , dan sesungguhnya sangkaan itu tidak 
berguna sedikit pun untuk mengambil tempat 
kebenaran(28). Oleh itu, janganlah engkau (Muhammad) 
hiraukan mereka yang berpaling dari mengingati Kami dan 
tidak berkehendak melainkan kehidupan dunia semata- 
mata(29). Itulah sahaja kemuncak pencapaian ilmu 
pengetahuan mereka. Sesungguhnya Tuhanmu jualah yang 
lebih mengetahui tentang mereka yang sesat dari jalan-Nya 
dan Dialah jua yang lebih mengetahui tentang mereka yang 
mendapat hidayat"(30). 




"Dan Aliah memiliki isi langit dan segala isi bumi (ini 
m embol ehkan-Nya) untuk mengenakan balasan kepada 
orang-orang yang melakukan kejahatan mengikut apa yang 
dilakukan mereka dan untuk memberi balasan yang sebaik- 
baiknya kepada orang yang melakukan kebaikan(31). laitu 
orang-orang yang menjauhi dosa-dosa yang besar dan 
perbuatan-perbuatan yang keji kecuali kesalahan-kesalahan 
yang kecil. Sesungguhnya Tuhanmu Maha Luas keampunan- 
Nya. Dia lebih mengetahui keadaan kamu sejak Dia ciptakan 
kamu dari tanah dan sejak kamu berupa janin-janin di dalam 
perut-perut ibu-ibu kamu. Oleh itu janganlah kamu memuji- 
muji diri kamu sendiri. Allah sahaja yang lebih mengetahui 
tentang mereka yang bertaqwa(32). Tahukah engkau orang 
yang membelakangi (kebenaran)? (33). Dan hanya sanggup 
memberi * sedikit sahaja kemudian memutuskan 
pemberiannya(34). Apakah dia mempunyai pengetahuan 
mengenai perkara-perkara yang ghaib sehingga dia 
mengetahui (apa yang akan beriaku)?"(35). 

"Atau apakah dia belum lagi diberitahu tentang hukum yang 
telah dijelaskan di dalam lembaran-lembaran kitab 
Musa? (3 6). Dan lembaran-lembaran Ibrahim yang telah 
menyempurnakan tugas-tugasnya (37). laitu (hukum) bahawa 
seorang yang berdosa itu tidak akan memikul dosa orang t 
lain(38). Dan bahawa seseorang itu tidak memperolehi 
balasan selain balasan dari amalan yang telah 
diusahakannya(39). Dan sesungguhnya segala usahanya 
akan diperlihatkan kepadanya(40).Kemudian usaha itu akan 
dibalas dengan balasan yang amat sempurna(41). Dan 
sesungguhnya kepada Tuhanmulah kesudahan segala 
sesuatu(42). Dan sesungguhnya Dialah yang menjadikan 
seseorang itu ketawa dan menangis(43). Dan sesungguhnya 
Dialah yang memati dan menghidupkan(44). Dan 
sesungguhnya Dialah yang mendptakan pasangan lelaki dan 
perempuan(45).Dari setitik nutfah apabila dipancutkan (46). 
Dan sesungguhnya Dialah yang menetapkan kebangkitan 
semula(47). Dan sesungguhnya Dialah yang memberi 
kekayaan dan harta simpanan(48). Dan sesungguhnya Dialah 
Tuhan bintang asy-5yi r ra(49). Dan sesungguhnya Dialah yang 
membinasakan kaum 'Ad yang pertama (kaum Nabi 
Hud)(50).Dan kaum Thamud (kaum Nabi Soleh) dan tiada 
seorang pun yang ditinggalkan hidup(51). Juga kaum Nuh 
sebelum itu f sesungguhnya mereka adalah orang-orang yang 
lebih zalim dan lebih melampau lagi(52). Juga negeri Lut 
yang ditunggang-balikkan. Dialah yang mengangkatkannya 
ke angkasa dan menghempaskannya ke bumi(53). Lalu Dia 
selubungkannya dengan 'azab yang menyeluruh(54). 
Manakah satu di antara ni'mat-ni'mat Tuhanmu yang i 
engkau ragui (wahai manusia)?(55). Inilah rasul pemberi 
peringatan seperti rasul-rasul yang pertama yang memberi 
peringatan(56).Masa Qiamat telah hampir(57). Tiada siapa 
yang dapat mendedahkan masanya selain Allah(58). Apakah 
kamu merasa hairan terhadap keterangan ini?(59). Dan 
kamu ketawa dan tidak menangis(60). Dan kamu terus 
laiai(61). Sujudlah kamu kepada Allah dan beribadatlah 
kepada-Nya"(62). 


(Latar belakang dan pokok pembicaraan] 

Keseluruhan surah ini merupakan sebuah lagu yang 
merdu. Dan kemerduannya mengalir dalam susunan 
kata-katanya dan akhir ungkapan-ungkapannya yang 
bersajak. Nampak jelas bahawa kemerduan itu 
memang dimaksudkan di dalam setengah-setengah 
ayat itu, di mana satu kata-kata ditambah dan satu 
sajak dipilih untuk menjaga keharmonian irama dan 
kehalusan nadanya, di samping maknanya yang 
dimaksudkan yang diungkapkan dalam ayat itu. Inilah 
kebiasaan ungkapan Al-Qur'an. Misalnya ungkapan: 



"Apakah wajar kamu menganggap al-Laat dan al- J Uzza?(19). 
Dan satu lagi Manat yang ketiganya (sebagai puteri-puteri 
Allah). "(20) ~ 


Jika dikatakan 1 suu" tentulah timbangan 

sajaknya rosak dan jika dikatakan su*j" sahaja 
tentulah lumpuh irama sajaknya. Setiap kata-kata itu 
mempunyai nilainya dalam makna ungkapan itu, 
tetapi pemeliharaan timbangan atau kata sajak juga 
dijaga. Ini sama juga dengan kata-kata "fa" di dalam 
ungkapan: 




"Apakah wajar untuk kamu anak lelaki dan untuk Allah anak 
perempuan?(21). Itu adalah satu pembahagian yang tidak 
adil. "(22) 


Kata-kata "fa" di sini merupakan satu kata-kata 
yang perlu untuk memelihara timbangan kata-kata 
atau sajak walaupun kata-kata itu hanya memenuhi 
tujuan seni dalam ungkapan itu. 

Nada ungkapan-ungkapan itu membawa sebuah 
lagu khusus, iaitu sebuah lagu yang dijaga alunan dan 
alirannya terutama di bahagian awal dan di bahagian 
akhir surah ini. Nada-nada ungkapan itu dengan 
alunan dan alirannya adalah serasi dengan gambaran- 
gambaran dan suasana-suasana bergerak di dalam 
bahagian yang pertama dan dengan makna-makna 
dan sentuhan-sentuhan mengenai perkara alam tinggi 
di dalam bahagian akhir, juga dengan bahagian di 
antara keduanya yang hampir sama dari segi suasana 
dan maudhu 1 . 


Gambaran-gambaran dan suasana-suasana dalam 
bahagian pertama adalah terpancar dari alam tinggi, 
di mana berlakunya peristiwa-peristiwa nurani dan 
pemandangan-pemandangan nurani yang diceritakan 
oleh bahagian ini, juga terpancar dari harakat roh al- 
Amin atau Jibril yang bebas yang menjelmakan dirinya 
kepada Rasulullah s.a.w., kemudian gambaran- 
gambaran, suasana-suasana, harakat-harakat, 

pemandangan-pemandangan dan keadaan 
kerohanian itu bercampur dan berpadu dengan nada- 
nada ungkapan daiam bentuk yang serasi yang 
melahirkan lagu yang menarik. Kemudian keharuman 
bau itu menyelubungi suasana seluruh surah itu dan 
meninggalkan kesan-kesannya di dalam bahagian- 
bahagian selanjutnya. Dan pada akhirnya surah itu 
diakhiri dengan seruan yang amat mendalam 
kesannya dan menyebabkan setiap zarrah dari diri 
manusia menggelentar menyahut seruan itu. 

Pokok pembicaraan yang diterangkan oleh surah ini 
ialah pokok pembicaraan yang biasa diterangkan oleh 
Surah-surah Makkiyah, iaitu pembicaraan 'aqidah 
dengan maudhu'-maudhu' utamanya: Wahyu, sifat 
Wahdaniyah Allah dan Akhirat. Surah ini 
membicarakan maudhu' itu dari satu aspek yang 
tertentu yang dituju untuk menjelaskan kebenaran 
wahyu yang membawa agama ini, juga menjelaskan 
kelemahan syirik dan asas-asasnya yang karut dan 
bertentangan. 

Bahagian yang pertama surah ini bertujuan 
menerangkan hakikat wahyu dan tabiatnya sambil 
menayangkan dua pemandangan di antara 
pemandangan-pemandangannya, dan menegakkan 
kesahihan dan kebenarannya di bawah bayangan dua 
pemandangan itu, dan seterusnya menegaskan 
bahawa penerimaan wahyu oleh Rasulullah s.a.w. itu 
adalah penerimaan dengan penglihatan mata kepala, 
penerimaan dengan hati-hati dan hemat, penerimaan 
yang ditunjukkan kepadanya tanda-tanda kebesaran 
Allah yang paling besar. 

Dalam bahagian yang kedua surah ini Al-Qur'an 
memperkatakan tentang tuhan-tuhan yang 
didakwakan mereka iaitu al-Laat, al-'Uzza dan al- 
Manat, juga kepercayaan-kepercayaan mereka yang 
karut mengenai malaikat dan dongeng-dongeng 
mereka yang mengatakan maiaikat-malaikat itu 
puteri-puteri Allah, dan bagaimana mereka tegakkan 
dakwaan-dakwaan itu dengan hanya berpegang 
kepada sangkaan semata-mata, sedangkan sangkaan 
itu tidak berguna sedikit pun untuk mengambil 
tempat kebenaran, dan sedangkan Rasulullah s.a.w. 
menyeru mereka kepada ‘aqidah Islam yang 
diterimanya dengan yakin dan dengan penglihatan 
mata kepala. 

Bahagian yang ketiga mengajar Rasulullah s.a.w. 
supaya jangan menghiraukan mereka yang 
membelakangi Zikrullah dan hanya sibuk ‘dengan 
kehidupan dunia sahaja. Mereka berhenti setakat itu 
sahaja dan tidak mengetahui sesuatu apa pun di 
sebaliknya. Bahagian ini juga memberi isyarat kepada 
kehidupan Akhirat di mana diadakan balasan 
terhadap amalan-amalan manusia berdasarkan ilmu 
Allah yang mengetahui segala keadaan diri mereka 
sejak Dia ciptakan mereka dari tanah dan sejak 
mereka masih berupa janin di dalam perut ibu-ibu 
mereka lagi. Allah lebih mengetahui rahsia diri mereka 
dari diri mereka sendiri. Berdasarkan ilmu Allah yang 


yakin inilah mereka dihisab dan dibalas, dan mereka 
menerima nasib mereka di penghabisan perjalanan 
hidup mereka. 

Bahagian yang keempat dan yang akhir 

memperkatakan dasar-dasar ‘aqidah dari sejak Rasul- 
Rasul di zaman purbakala iaitu dasar-dasar 

tanggungjawab individu, dasar kehalusan hisab, dasar 
keadilan balasan, dasar berakhir dan kembalinya 
seluruh makhluk kepada Allah yang mengendalikan 
seluruh urusan mereka mengikut kehendak iradat-Nya 
yang bebas. Dan setelah menarik perhatian kita 
kepada peristiwa-peristiwa kebinasaan kaum-kaum 
yang mendustakan agama Allah, maka surah ini 
ditamatkan dengan pengumuman akhir: 



"Inilah Rasul pemberi peringatan seperti rasul-rasul yang 
pertama memberi peringatan(56). Masa Qiamat telah 
hampir(57). Tiada siapa yang dapat mendedahkan masanya 
selain AIIah(58). Adakah kamu merasa hairan terhadap 
keterangan ini?(59). Dan kamu ketawa dan tidak 
menangis(60). Dan Kamu terus la!ai(61). Sujudlah kamu 
kepada Allah dan beribadatlah kepadanya. "(62) 

Di sinilah bertemunya permulaan surah dengan 
penghabisannya dalam saranan, gambaran- 
gambaran, bayangan dan kenyataan umum. 

iJL» 4^1 . t . AjU 

"T* v v ^ 

[Pentafsiran ayat-ayat 1 - 18 ) 




“Demi bintang ketika ia menurun(l). Rakan kamu itu 
(Muhammad) tidak sekali-kali sesat dan tidak pula keliru(2). 
Dan dia tidak bercakap menurut hawa nafsunya (3). 
Percakapannya tidak lain melainkan wahyu yang diwahyukan 

kepadanya(4). Yang mengajarkan kepadanya ialah (Jibril) 
yang amat perkasa. "(S). 




"Yang mempunyai kekuatan , lalu dia menjelma (kepada 
Muhammad dengan rupa asainya)(6). Ketika dia berada di 
ufuk yang tertinggi(7). Kemudian dia mendekati 
(Muhammad) dan semakin dekat lagi(8). Dan jadilah sedekat 
duahujung busur panah atau lebih dekat lagi(9). Lalu dia 
(Jibril) mewahyukan kepada hamba~Nya apa yang Allah 
wahyukan kepadanya. "(10). 



"Hati (Muhammad) tidak berdusta terhadap apa yang 
dilihatnya(1 1). Apakah wajar kamu membantahnya terhadap 
apa yang dilihatnya? (12). Dan sesungguhnya dia 
(Muhammad) telah melihatnya (Jibril dengan rupa asalnya) 
sekali lagi(13). Di Sidratul~Muntaha(14). Di mana terletaknya 
Syurga Janna tul-Ma 'wa 7 "( 1 5). 



"(Dia melihatnya) ketika Sidratul-Muntaha diliputi sesuatu 
yang meliputinya(l 6). Pandangan (Muhammad) tetap tidak 
beralih dan tidak pula melampaui batas(l 7). Sesungguhnya 
dia telah melihat sebahagian dari tanda-tanda kekuasaan 
Allah yang paling besar. "(1 8). 

Dalam bahagian ini kita dapat menghayati detik- 
detik waktu di ufuk yang gemilang dan iuas saujana 
di mana hidupnya hati Nabi Muhammad s.a.w., dan 
di mana kita ikut terbang dengan sayap-sayap nurani 
ke pekarangan alam al-Mala'uI-A'la mendengar nada 
ayat-ayat Al-Qur'an yang lemah-lembut yang 
berkumandang dalam irama ungkapan, bayangan dan 
saranannya. 


Kita menghayati detik-detik waktu itu bersama hati 
Nabi Muhammad s.a.w., di mana segala hijab dan 
tabir telah diangkat dan disingkapkan di mana beliau 
menerima wahyu itu dari Jibril malaikat tertinggi, 
mendengar bacaannya dan melihat rupanya dan 
menghafaz apa yang diingatinya. Itulah detik-detik 
ni’mat yang agung yang dikurniakan Allah khusus 
kepada hati Rasul-Nya yang bersih. Tetapi oleh kerana 
Allah mahu mengurniakan ni'mat itu kepada hamba- 
hamba-Nya yang lain, maka Dia mencerita detik-detik 
yang agung itu kepada mereka dengan penceritaan 
yang begitu menarik, Dia memindahkan segala gema 
peristiwa itu, segala bayangannya dan segala 
saranannya ke dalam hati mereka. Dia mencerita kisah 
pengembaraan hati Rasul yang suci ke pekarangan 
alam al-Mala'uI-A'la, dia gambarkannya selangkah 
demi selangkah, pemandangan demi pemandangan, 
keadaan demi keadaan sehingga seolah-olah mereka 
menyaksikannya dengan mata kepala mereka sendiri. 

Penceritaan yang menarik itu dimulakan dengan 
sumpah Allah S.W.T. dengan bintang-bintang yang 
bergerak menurun. Harakat cahaya bintang yang 
berkedip-kedip dan harakat bintang itu bergerak 
menurun hampir ke bumi sama dengan 
pemandangan malaikat Jibril yang berada di ufuk 
yang tertinggi kemudian perlahan-lahan mendekati 
Rasulullah s.a.w., kemudian semakin dekat sehingga 
berada dalam jarak sedekat di antara dua hujung 
busur panah atau lebih dekat lagi, dan ketika itu dia 
menyampaikan wahyu Allah kepada Rasulullah s.a.w. 
yang telah diwahyukan kepadanya. Demikianlah 
keseimbangan dan keserasian pada pemandangan 
harakat, suasana dan nada itu berlangsung sejak detik 
pertama penceritaan itu lagi. 



"Demi bintang ketika ia menurun. "(1) 

Bintang Asy-SyVra 

Berbagai-bagai ' tafsiran . telah diriwayatkan 
mengenai bintang yang dimaksudkan di dalam 
sumpah ini. Yang lebih dekat difaham ialah bintang 
yang dimaksudkan itu ialah bintang asy-Syi'ra (Sirius 1 ) 
yang disembah oleh setengah-setengah golongan 
iaitu bintang yang disebut dalam surah ini dalam ayat 
49. Bintang ini mendapat perhatian yang besar di 
kalangan manusia purbakala. Di antara yang diketahui 
umum ialah orang-orang Mesir purbakala 
menandakan waktu banjir Sungai Nil dengan lalunya 
bintang asy-Syi'ra ini di falaknya yang tertinggi, oleh 
kerana itu pergerakan bintang ini sentiasa 
diperhatikan mereka, di samping itu bintang ini juga 
mempunyai kedudukan istimewa di dalam dongeng 
bangsa Parsi dan dongeng-dongeng bangsa Arab. 
Oleh itu tafsiran yang lebih dekat difaham ialah 


1 Bintang Sirius adalah bintang paling terang yang boleh dilihat 
pada waktu malam - penterjemah. 

bintang yang diisyaratkan oleh ayat ini ialah bintang 
asy-Syi'ra. Pilihan pemandangan bintang asy-Syi'ra 
yang bergerak menurun itu adalah dimaksudkan 
untuk menggambarkan keserasian dan keseimbangan 
yang telah diterangkan tadi, juga dimaksudkan untuk 
menyarankan bahawa bintang-bintang itu biarpun 
bagaimana besar jirimnya namun ia juga bergerak 
menurun dan berubah tempatnya, kerana itu ia tidak 
layak menjadi Tuhan yang disembah, kerana sifat 
Tuhan yang disembah itu ialah kemantapan, iaitu 
tetap tinggi dan tetap tidak berubah. 

Itulah tafsiran sumpah. Dan perkara yang hendak 
ditegaskan Allah dengan sumpah itu ialah perkara 
hubungan Rasulullah s.a.w. dengan Al-Qur'an yang 
diwahyukan kepadanya: 



"Rakan kamu itu (Muhammad) tidak sekali-kali sesat dan 
tidak pula keliru(2). Dan dia tidak bercakap menurut hawa 
nafsunya(3). Percakapannya tidak lain melainkan wahyu 
yang diwahyukan kepadanya . "(4) 

Penjelmaan Pertama Dan Yang Kedua Malaikat Jibril 

Kepada Nabi Muhammad S.A.W. Dengan Rupa Asalnya 

Maksudnya, rakan kamu itu adalah seorang yang 
mendapat hidayat bukannya seorang yang sesat dan 
bukannya seorang yang terkeliru. Dia seorang yang 
ikhlas bukannya seorang yang memperjuangkan 
sesuatu kepentingan. Dia menyampaikan kebenaran 
dari Allah bukannya menyampaikan kekarutan, 
bukannya mereka-rekakan perkara yang dusta dan 
bukan pula membawa perkara-perkara yang diada- 
adakan begitu sahaja. Dia bukan bercakap mengikut 
nafsu, malah apa yang dicakapkannya adalah wahyu 
Allah yang disampaikan kepadanya. Dia 
menyampaikan kepada kamu apa yang diwahyukan 
kepadanya dengan benar dan amanah. 

Dan penyampai yang menyampaikan wahyu Allah 
kepadanya itu adalah malaikat yang terkenal, yang 
dilihat sendiri oleh Rasulullah s.a.w. dengan mata 
kepala dan hatinya, bukannya dia terperasan dan 
terkeliru pandangannya: 




"Yang mengajarkan kepadanya ialah (Jibril) yang amat 
perkasa (5). Yang mempunyai kekuatan , lalu dia menjelma 
(kepada Muhammad dengan rupa asalnya)(6). Ketika dia 
berada di ufuk yang tertinggi(7). Kemudian dia mendekati 
(Muhammad) dan semakin dekat lagi(8). Dan jadilah sedekat 
dua hujung busur panah atau lebih dekat lagi(9). Lalu dia 
(Jibril) mewahyukan kepada hamba-Nya apa yang Allah 
wahyukan kepadanya(1 0). Hati (Muhmmad) tidak berdusta 
terhadap apa yang dilihatnya(1 1). Apakah wajar kamu 
membantahnya terhadap apa yang dilihatnya."(12) 

Malaikat "yang amat perkasa, yang mempunyai 
kekuatan" ialah Jibril a.s. Dialah yang menyampaikan 
kepada rakan kamu (Muhammad) wahyu Allah yang 
telah disampaikan kepada kamu itu. Detik-detik 
kedatangannya untuk menyampaikan wahyu itu telah 
disaksikan dengan jelas. Mula-mula dia menjelma di 
ufuk yang tertinggi, di sanalah dia dilihat oleh 
Muhammad s.a.w. Ini ialah pada permulaan 
diturunkan wahyu kepadanya. Ketika itu beliau 
melihatnya dengan rupa aslinya yang amat besar 
tersergam melindungi ufuk, kemudian dia perlahan- 
lahan turun mendekati Rasulullah s.a.w hingga berada 
di dalam jarak yang amat dekat, iaitu sedekat dua 
hujung busur panah atau lebih dekat lagi. Inilah 
ungkapan untuk menyatakan jarak yang paling dekat. 



"Lalu dia (Jibril) mewahyukan kepada hamba-Nya apa yang 
Allah wahyukan kepadanya. "(10) 

Ungkapan ini begitu ringkas tetapi mengandungi 
erti yang begitu hebat dan besar, ia merupakan satu 
penglihatan dari jarak yang amat dekat setelah 
dilihatnya dari jarak yang jauh. Ia merupakan 
penyampaian wahyu dan pengajaran Ilahi, ia 
merupakan peristiwa yang disaksikan dengan mata 
kepala dan penuh keyakinan. Tiada sebarang keliru 
dalam penglihatan itu dan tiada sebarang ruang 
untuk dipertikaikan penglihatan itu: 



"Hati (Muhammad) tidak berdusta terhadap apa yang 
dilihatnya(1 1). Apakah wajar kamu membantahnya terhadap 
apa yang dilihatnya. "(12) 

Dan penglihatan mata hati nurani itu lebih benar 
dan meyakinkan lagi, kerana penglihatan mata hati 
nurani itu menolak kekeliruan penglihatan mata 
kepala. Beliau telah melihat Jibril dengan matanya 
sendiri dan yakinkan hatinya bahawa yang dilihatnya 
itu ialah malaikat, pembawa wahyu dan utusan 
Tuhanmu yang dihantarkan kepadanya untuk 
mengajarnya dan menugaskannya supaya 
menyampaikan kepada manusia *apa yang telah 

diajarkan kepadanya. Tiada ruang lagi untuk sebarang 
pertikaian setelah hati mendapat keyakinan. 

Ini bukanlah kali yang tunggal beliau melihat Jibril, 
malah beliau melihatnya berulang-ulang kali: 



"Dan sesungguhnya dia (Muhammad) telah melihatnya (Jibril 
dengan rupa asalnya) sekali lagi(13). Di Sidratul- 
Muntaha(14). Di mana terletaknya Syurga Jannatul- 
Ma / wa?(15). (Dia melihatnya) ketika Sidratul-Muntaha 
diliputi sesuatu yang meliputinya(1 6). Pandangan 
(Muhammad) tetap tidak beralih dan tidak pula melampaui 
batas(17). Sesungguhnya dia telah melihat sebahagian dari 
tanda-tanda kekuasaan Allah yang paling besar. "(18) 

Kali ini beriaku pada malam Israk dan Mi'raj 
berdasarkan riwayat-riwayat yang kuat. Jibril sekali 
lagi telah mendekati Rasulullah s.a.w. dengan rupa 
aslinya yang diciptakan Allah di Sidratul-Muntaha. 
Kata-kata Sidrat bererti pokok bidara dan Sidratul- 
Muntaha bererti bidara penghabisan, dan ini 
mungkin bermaksud bahawa ia merupakan batas 
penghabisan perjalanan, di mana terletaknya 
Jannatul-Ma'wa atau maksudnya ia merupakan 
pangkalan penghabisan perjalanan Mi'raj Rasulullah 
s.a.w. atau tempat berakhirnya Jibril menemani 
Rasulullah s.a.w. Di sinilah dia berhenti sedangkan 
beliau terus naik sedarjah lagi lebih dekat kepada 
Arasy Tuhannya. Semuanya ini merupakan salah satu 
dari perkara-perkara ghaib yang hanya diketahui oleh 
Allah sahaja yang telah memperlihatkan kepada 
hamba pilihan-Nya. Hanya sekadar inilah- sahaja yang 
dijelaskan kepada kita. Semuanya adalah perkara 
yang di luar keupayaan kita untuk mengetahui 
keadaannya yang sebenar. Manusia tidak dapat 
memahaminya melainkan dengan kehendak iradat 
Allah selaku Penciptanya dan Pencipta para malaikat 
Yang Maha Mengetahui dengan ciri-ciri manusia dan 
ciri-ciri malaikat 

Kemudian Al-Qur'an menyebut suasana yang wujud 
semasa Rasulullah s.a.w. melihat Jibril di Sidratul- 
Muntaha yang menambahkan lagi keyakinan: 



"(Dia melihatnya) ketika Sidratul-Muntaha diliputi sesuatu 
yang meliputinya. "(1 6) 


Sekadar inilah sahaja yang diterangkan Ai-Qur'an 
tanpa memperincikannya atau tanpa menentukannya 
kerana ia merupakan sesuatu yang terlalu besar dan 
terlalu agung untuk disifatkan dan ditentukannya. 

Segala apa yang dilihatnya itu adalah benar dan 
yakin: 



"Pandangan (Muhammad) tetap tidak beralih dan tidak pula 
melampaui batas. "(1 7) 

Maksudnya, apa yang dilihat oleh Rasulullah s.a.w. 
bukannya pandangan dari kesilauan mata dan bukan 
pula pandangan yang keterlaluan, malah pandangan 
yang amat jelas yang tidak diragu-ragukan lagi. Di 
sana Rasulullah s.a.w. telah melihat tanda-tanda 
kekuasaan Tuhannya yang paling besar, dan di sana 
hatinya telah menyaksi hakikat yang terbuka dengan 
sejelas-jelasnya. 

Jadi, penyampaian wahyu Allah itu merupakan satu 
peristiwa yang disaksikan dengan mata kepala, 
peristiwa yang benar dan yakin, dan peristiwa 
perhubungan secara langsung, pengenalan yang 
pasti, pemergian bersama yang benar dengan Jibril 
dan perjalanan Mi'raj yang benar dengan segala 
perinciannya. Di atas keyakinan inilah tegaknya 
da'wah rakan kamu (Muhammad) yang kamu ingkar 
dan dustakannya, dan yang kamu ragukan kebenaran 
wahyu yang diturunkan kepadanya. Rakan kamu itu 
adalah seorang yang memang dikenali kamu. Dia 
seorang yang telah kamu ujikan kejujurannya. Dia 
bukan seorang yang asing dari kamu sehingga kamu 
tidak mengetahuinya. Allah telah menyatakan 
kebenarannya dan bersumpah bahawa dia itu benar, 
dan seterusnya Allah menceritakan kepada kamu 
bagaimana cara disampaikan wahyu kepadanya, 
bagaimana suasananya dan siapakah yang 
menyampaikannya? Dan bagaimana malaikat yang 
menjadi utusan perantaraan itu bertemu dengan 
beliau dan bagaimana beliau melihatnya? 

4 * ^ ^ 

v 

(Pentafsiran ayat-ayat 19-28) 

Da'wah Muhammad s.a.w. kepada mereka adalah 
da'wah yang diyakini kebenarannya, tetapi 
bagaimana dengan kepercayaan mereka pula? 
Apakah asas-asas amalan ibadat mereka, tuhan-tuhan 
mereka dan dongeng-dongeng mereka? Di atas asas 
apakah mereka menyembah al-Laat, al-'Uzza dan al- 
Manat? Apakah asas-asas dakwaan mereka yang 
karut bahawa berhala-berhala itu malaikat, dan 
malaikat itu puteri Allah? Dan bahawa malaikat- 
malaikat itu dapat memberi syafa'at kepada mereka di 
sisi Allah? Apakah buktinya? Apakah hujahnya? 
Apakah alasan yang mereka tegakkan kepercayaan- 
kepercayaan yang- karut ini? Inilah persoalan- 
persoalan yang dibicarakan di dalam bahagian yang 
kedua surah ini: 

"Apakah wajar kamu menganggap al~Laat dan al~'Uzza?(1 9). 
Dan satu lagi Manat yang ketiganya (sebagai puteri-puteri 
Allah)(20). Apakah wajar untuk kamu anak lelaki dan untuk 
Aliah anak perempuan?(21). Itu adalah satu pembahagian 
yang tidak adil(22). Semua (berhaia-berhala) itu hanya nama- 
nama yang dinamakan kamu dan datuk nenek kamu sahaja , 
sedangkan Allah tidak menurunkan sebarang hujah yang 
membenarkannya. Mereka tidak lain melainkan hanya 
menurut sangkaan dan keinginan hawa nafsu sahaja , 
sedangkan hidayat telah pun datang kepada mereka dari 
Tuhan mereka(23). Apakah manusia memiliki kemampuan 
untuk mencapai segala apa yang dicitakannya?(24). Aliahlah 
yang memiliki Akhirat dan dunia(25). Berapa ramaikah 
malaikat-malaikat di langit yang syafa'at mereka tidak 
mendatangkan sebarang faedah kecuali setelah Aliah 
mengizinkan kepada siapa yang dikehendaki dan diredhai - 
Nya?(26). Sesungguhnya orang-orang yang tidak beriman 
kepada Akhirat sahajaiah yang tergamak menamakan 
malaikat-malaikat itu dengan nama perempuan(27). 
Sedangkan mereka tidak mempunyai sebarang pengetahuan 
mengenainya. Mereka tidak lain melainkan hanya menurut 
sangkaan sahaja , dan sesungguhnya sangkaan itu tidak 
berguna sedikit pun untuk mengambil tempat 
kebenaran" (28). 


Dongeng-dongeng Al-Laat, Al- Vzza Dan Al-Manat, Juga 
Dongeng Malaikat Sebagai Puteri Allah 

AI-Laat ialah sebuah batu putih yang berukir yang 
ditempatkan di sebuah rumah di Ta'if dihiasi dengan 
tabir-tabir dan dijaga oleh penjaga-penjaganya dan di 
sekeliling rumah itulah terletaknya kawasan suci yang 
dimuliakan di sisi penduduk-penduduk Ta'if iaitu suku 
Thaqif dan pengikut-pengikutnya. Mereka berbangga- 
bangga dengan al-Laat di atas suku-suku Arab yang 
lain dari suku Quraisy, kerana suku Quraisy 
mempunyai rumah Ka'bah yang dibina oleh Nabi 
Ibrahim a.s. Menurut anggapan mereka, nama al-Laat 
itu ialah kata-kata nama perempuan bagi kata-kata 

nama "Allah" S.W.T. 

* * 

Al-'Uzza pula ialah sebatang pokok kayu yang 
dibinakan di atasnya sebuah rumah yang dihiasi 
dengan tabir-tabir. Ia terletak di Nakhlah 2 di antara 
Makkah dan Ta'if, ia dimuliakan oleh suku Quraisy. 
Abu Sufyan pernah berkata pada hari Peperangan 
Uhud: "Kita mempunyai tuhan 'Uzza, sedangkan 
mereka tidak mempunyai tuhan 'Uzza." Lalu 
Rasulullah s.a.w. berkata: "Katakanlah kepada 

mereka, Allah itulah Pelindung kami dan tiada 
sebarang pelindung untuk kamu." Menurut 
anggapan mereka nama al-'Uzza itu ialah kata-kata 
nama perempuan bagi kata-kata al-'Aziz." 

Berhala al-Manat pula terletak di al-Musyailal 3 dekat 
Qudayd 4 di antara Makkah dan Madinah, la 
disembahkan oleh suku Khuza'ah dan 'Aus dan 
Khazraj di zaman jahiliyah dan darinya dimulakan 
perjalanan berkunjung ke Ka'bah. 

Di Semenanjung Tanah Arab terdapat bermacam- 
macam berhala yang dipuja oleh berbagai-bagai suku 
Arab, dan yang terbesarnya ialah tiga berhala’ yang 
tersebut tadi. 

Sembahan-sembahan ini adalah dipercayai sebagai 
lambang-lambang bagi malaikat yang dianggapkan 
orang-orang Arab dari jenis perempuan, dan menurut 
mereka malaikat-malaikat itu adalah puteri-puteri 
Allah dan kerana itulah malaikat-malaikat itu 
disembah mereka. Satu ha! yang biasa berlaku ialah 
manusia selalu lupakan asal-usul sesuatu dongeng, 
kemudian lama kelamaan lambang-lambang itu 
sendiri menjadi tuhan-tuhan yang disembah orang 
ramai. Hanya segelintir manusia yang 'arif sahaja yang 
ingatkan asal-usul dongeng itu. 

Allah menyebut ketiga-tiga sembahan itu dalam 
bentuk pertanyaan yang mengandungi sindiran ta'jub 
kerana perbuatan mereka menyembah berhala- 
berhala itu: 



2 

3 

4 

"Apakah wajar kamu menganggap al-Laat dan al-'Uzza?(19). 
Dan satu lagi Manat yang ketiganya (sebagai puteri-puteri 
Allah)? "(20) 

Pernyataan kehairanan dan kecaman amat jelas 
pada kata pembukaan pertanyaan "fMjai". 



"Apakah wajar kamu menganggap al-Laat dan al- 
'Uzza?"(19 ) 

Setelah Allah sebutkan sembahan-sembahan itu. 
Dia iringi pula dengan kecaman yang mencela 
dakwaan mereka bahawa Allah mempunyai anak- 
anak perempuan, sedangkan mereka mempunyai 
anak-anak lelaki: 



"Apakah wajar untuk kamu anak lelaki dan untuk Allah anak 
perempuan?(21). Itu adalah satu pembahagian yang tidak 
adil." (22) 

Ini menunjukkan bahawa sembahan-sembahan ini 
mempunyai hubungan dengan dongeng 
keperempuanan malaikat yang didakwakan sebagai 
puteri-puteri Allah, dan ini menguatkan lagi pendapat 
kami yang telah kami sebutkan tadi. Mereka sendiri 
tidak suka mendapat anak perempuan, namun 
demikian mereka tergamak mengatakan malaikat- 
malaikat itu perempuan, sedangkan mereka tidak 
mengetahui sedikit pun tentang malaikat itu hingga 
meyakinkan mereka bahawa malaikat-malaikat itu 
benar-benar perempuan dan kemudian mendakwa 
pula bahawa malaikat-malaikat itu puteri-puteri Allah. 


"Semua (berhala-berhala) itu hanya nama-nama yang 
dinamakan kamu dan datuk nenek kamu sahaja , sedangkan 
Allah tidak menurunkan sebarang hujah yang 
membenarkannya. Mereka tidak lain melainkan hanya 
menurut sangkaan dan keinginan hawa nafsu sahaja , 
sedangkan hidayat telah pun datang kepada mereka dari 
Tuhan mereka. "(23) 

Maksudnya, nama-nama al-Laat, al-'Uzza, al-Manat 
dan sebagainya yang digunakan sebagai nama tuhan- 
tuhan dan nama-nama malaikat kemudian 
menamakan malaikat itu sebagai perempuan dan 
menamakan perempuan itu sebagai puteri-puteri 
Allah adalah sebenarnya nama-nama kosong yang 
tidak mempunyai sebarang erti dan tidak pula 
mempunyai hakikat di sebaliknya. Allah tidak 
menerangkan sebarang hujah untuknya, dan segala 
perkara yang tidak diterangkan hujahnya oleh Allah 
adalah tidak mempunyai kekuatan dan pengaruh 
kerana ia tidak mempunyai kebenaran. Sesuatu yang 
benar itu mempunyai beratnya, mempunyai kekuatan 
dan pengaruhnya, sedangkan perkara-perkara yang 
karut atau bathil itu ringan tidak mempunyai 
sebarang timbangan berat, lemah tidak kuat, terhina 
tidak mempunyai kuasa. 

Di pertengahan ayat ini Al-Qur'an mengabaikan 
mereka serta kekarutan-kekarutan dan dongeng- 
dongeng mereka. Ia tidak lagi berbicara dengan 
mereka dan terus berpaling dari mereka seolah-olah 
mereka tidak wujud, kemudian ia bercerita mengenai 
hal mereka dalam bentuk orang yang ketiga ( 

uiSUil), 



"Mereka tidak lain melainkan hanya menurut sangkaan dan 
keinginan hawa nafsu sahaja. "(23) 


Di sini Allah mengecam kepercayaan^ dan dongeng 
mereka yang karut dan menyindir mereka: 


"Apakah wajar untuk kamu anak lelaki dan untuk Allah anak 
Perempuan? "(21) 

Ini adalah satu pembahagian yang tidak adil yang 
kamu lakukan di antara diri kamu dengan Allah: 



"itu adalah satu pembahagian yang tidak adil. "(22) 




Persoalan ini adalah satu persoalan yang karut yang 
tidak berasaskan ilmu pengetahuan dan kenyataan, 
dan tidak mempunyai sebarang hujah dan bukti: 




' Aqidah Yang Benar Berlandaskan Hujah Ilmu 
Pengetahuan Dan Kenyataan Bukan Di Atas Sangkaan 

Dan Hawa Nafsu 

Mereka tidak mempunyai hujah, ilmu pengetahuan 
dan keyakinan. Mereka tegakkan ’aqidah mereka 
hanya di atas sangkaan dan berdalilkan keinginan 
nafsu, sedangkan ’aqidah yang benar itu pastilah 
tidak memberi ruang untuk sangkaan dan keinginan 
nafsu, pastilah mengandungi keyakinan yang kukuh 
dan pastilah bersih dari keinginan nafsu dan 
kepentingan diri. Mereka tidak mengikut sangkaan 
dan hawa nafsu itu dengan berdasarkan sesuatu 
alasan atau sebab: 



"Sedangkan hidayat telah pun datang kepada mereka dari 
Tuhan mereka. "(23) 

Kerana itu tiada lagi alasan bagi mereka dan tiada 
lagi peluang untuk mereka berdalih. 

Sesuatu pekerjaan itu tidak akan menjadi betul dan 
sesuatu hidayat itu tidak akan berguna apabila ia 
berakhir dengan hawa nafsu, kerana yang menjadi 


202 


BO SURAH AN-NAJM 0& 


JUZU' KE-27 


sebab di sini bukannya kerana kebenaran itu tidak 
terang dan bukan kerana dalilnya yang tidak kuat, 
malah yang menjadi sebabnya ialah kerana keinginan 
hawa nafsu yang liar mahu begitu, kemudian ia 
mencari alasan untuk mendapatkan apa yang 
diingininya. Inilah satu keadaan jiwa yang paling 
buruk yang membuat hidayat tidak dapat memberi 
manfa'at kepada seseorang dan membuat dalil-dalil 
itu tidak dapat meyakinkan. Kerana itu AI-Qur'an 
mengemukakan pertanyaan yang mengecam mereka: 



"Apakah manusia memiliki kemampuan untuk mencapai 
segala apa yang dicitakannya?"(24) 

Di manalah setiap yang dicita-citakan seseorang itu 
akan menjadi hakikat dan setiap yang diangan- 
angankannya itu akan menjadi kenyataan? 
Hakikatnya tidak begitu, yang benar itu tetap benar 
dan kenyataan itu tetap kenyataan, namun keinginan 
nafsu dan angan-angannya tidak dapat mengubahkan 
hakikat-hakikat Kesesatan seseorang kerana dia 
mengikut nafsunya, dan kebinasaannya kerana dia 
mengikut angan-angannya. 

Nafsu dan angan-angan adalah terlalu lemah untuk 
mengubahkan tabi'at sesuatu, kerana yang 
memegang teraju segala sesuatu itu ialah Allah yang 
mengendalikan segala sesuatu mengikut kehendak 
iradat-Nya sama ada di dunia atau Akhirat: 



"Aliahlah Yang memiliki Akhirat dan dunia . "(25) 

Di sini kita perhatikan sebutan Akhirat didahulukan 
ke atas dunia. Ini bukan sahaja kerana memelihara 
timbangan nada akhir tetapi kerana di sana ada satu 
tujuan dari segi maknanya iaitu ia menganjurkan 
supaya manusia mengutamakan Akhirat dari dunia. 
Itulah kebiasaan uslub Al-Qur'an selalu 
mengumpulkan di antara makna dengan nada tanpa 
merosakkan salah satu darinya. Itulah sifat segala 
sesuatu yang diciptakan Allah, kerana itulah seluruh 
keindahan di alam buana ini serasi dan selaras dengan 
tugasnya. 

Apabila segala urusan Akhirat dan dunia itu 
terpulang kepada Allah, maka harapan karut kaum 
Musyrikin untuk mendapatkan syafa'at dari malaikat- 
malaikat yang dipertuhankan mereka sebagaimana 
yang didakwa mereka: 



"Kami tidak menyembah mereka melainkan supaya mereka 
mendampingkan kami lebih dekat kepada Allah" 

(Surah az-Zumar: 3) 


adalah karut dan sama sekali tidak berasas, kerana 
para malaikat di langit itu tidak mempunyai kuasa 
memberi syafa'at melainkan apabila diizinkan Allah. 




"Berapa ramaikah malaikat-malaikat di langit yang syafa 'at 
mereka tidak mendatangkan sebarang faedah kecuah 
setelah Allah mengizinkan kepada siapa yang dikehendaki 
dan diredhai-Nya ? "(2 6) 

Berdasarkan ayat ini gugurlah seluruh dakwaan 
mereka dan bersihlah ’aqidah dari segala kesamaran 
dan kekeliruan, kerana seluruh urusan Akhirat dan 
dunia itu terpulang kepada Allah, sedangkan cita-cita 
manusia tidak dapat mengubahkan kenyataan sedikit 
pun, dan syafa'at tidak akan diterima melainkan 
dengan keizinan dan keredhaan Allah, dan segala 
urusan berakhir kepada-Nya, dan semuanya menuju' 
kepada-Nya di Akhirat dan di dunia. 

Pada akhir ceraian ayat ini Al-Qur'an membidas bagi 
kali yang akhir kepercayaan-kepercayaan kaum 
Musyrikin yang karut mengenai malaikat dan 
mendedahkan asasnya yang lemah yang sama sekali 
tidak layak dijadikan landasan bagi sesuatu ‘agidah: 



"Sesungguhnya orang-orang yang tidak beriman kepada 
Akhirat sahajalah yang tergamak menamakan malaikat- 
malaikat itu dengan nama perempuan(27). Sedangkan 
mereka tidak mempunyai sebarang pengetahuan 
mengenainya . Mereka tidak lain melainkan hanya menurut 
sangkaan sahaja, dan sesungguhnya sangkaan itu tidak 
berguna sedikit pun untuk mengambil tempat 
kebenaran . "(28) 

Kesimpulan yang dijelaskan pada akhir ayat ini 
menyarankan adanya hubungan al-Laat, al-'Uzza dan 
al-Manat dengan dongeng keperempuanan malaikat 
dan pertaliannya sebagai puteri-puteri Allah, iaitu satu 
dongeng yang amat lemah yang berdasarkan 
sangkaan semata-mata. Mereka tidak mempunyai 
sebarang saluran yang membolehkan mereka 
mengetahui sesuatu maklumat yang meyakinkan 
mengenai tabi'at malaikat. Perbuatan mereka 
menghubungkan malaikat sebagai puteri-puteri Aliah 
merupakan suatu kepercayaan yang tidak berdalil dan 
anggapan yang karut marut sahaja, sedangkan 
anggapan yang sedemikian sama sekali tidak mungkin 
mengambil tempat 'aqidah yang benar, yang telah 
ditinggalkan mereka kerana merasa cukup dengan 
kepercayaan-kepercayaan yang karut dan sangkaan- 
sangkaan yang meraba-raba. 

^ ^ 
v I* t «T* Vw 

[Pentafsiran ayat-ayat 29 - 32 ) 

Setelah selesai menjelaskan kelemahan dan 
pertentangan 'agidah syirik kaum Musyrikin yang 

tidak percaya kepada hari Akhirat, mempersekutukan 
Allah dan menamakan malaikat sebagai perempuan 
dan menghubungkannya sebagai puteri-puteri Allah 
itu, maka Al-Qur'an terus berbicara dengan Rasulullah 
s.a.w. supaya beliau jangan menghiraukan mereka 
dan sesiapa sahaja perkara mereka kepada Allah Yang 
Mengetahui siapa yang jahat dan siapa yang baik, 
Yang Memberi Balasan yang setimpal kepada orang 
yang memilih jalan hidayat dan kepada orang yang 
sesat, Yang Menguasai segala urusan langit dan bumi 
dan segala urusan dunia dan Akhirat Yang 
Mengendalikan Hisab dengan adil saksama. Yang 
Memaafkan dosa-dosa yang tidak dilakukan dengan 
berterusan dan degil dan Yang Mengetahui segala 
niat yang terpendam, kerana Dialah Pencipta manusia 
Yang Mengetahui hakikat mereka di semua peringkat 
perkembangan hidup mereka: 



"Oleh itu ; janganlah engkau (Muhammad) hiraukan mereka 
yang berpaling dari mengingati Kami dan tidak berkehendak 
melainkan kehidupan dunia semata-mata (29). Itulah sahaja 
kemuncak pencapaian ilmu peagetahuan mereka. 
Sesungguhnya Tuhanmu jualah yang lebih mengetahui 
tentang mereka yang sesat dari jalannya dan Dialah jua yang 
lebih mengetahui tentang mereka yang mendapat 
hidayat(30). Dan Allah memiliki segala isi langit dan segala isi 
bumi (ini membolehkannya) untuk mengenakan balasan 
kepada orang-orang yang melakukan kejahatan mengikut 
apa yang dilakukan mereka dan untuk memberi balasan 
yang sebaik-baiknya kepada orang yang melakukan 
kebaikan(31). laitu orang-orang yang menjauhi dosa-cfosa 
yang besar dan perbuatan-perbuatan yang keji kecuali 
kesalahan-kesalahan yang kecil. Sesungguhnya Tuhanmu 
Maha Luas keampunan-Nya. Dia lebih mengetahui keadaan 
kamu sejak Dia ciptakan kamu dari tanah dan sejak kamu 
berupa janin-janin di dalam perut ibu-ibu kamu. Oleh itu 


janganlah kamu memuji-muji diri kamu sendiri. Aliah sahaja 
yang lebih mengetahui tentang mereka yang bertaqwa. "(32) 

Kaum Muslimin Diperintah Jangan Menghiraukan 

Golongan Manusia Yang Tidak Mengingati Allah 

Perintah supaya jangan menghiraukan mereka yang 
tidak menghiraukan Zikruilah dan mereka yang tidak 
percaya kepada Akhirat dan hanya mahukan 
kehidupan dunia sahaja... perintah ini adalah mulanya 
ditujukan kepada Rasulullah s.a.w. supaya beliau 
jangan mempedulikan kaum Musyrikin yang telah pun 
dijelaskan di dalam surah ini, iaitu penjelasan tentang 
dongeng-dongeng dan kepercayaan khurafat mereka 
dan sikap mereka yang tidak beriman kepada hari 
Akhirat, kemudian selepas itu perintah ini ditujukan 
pula kepada setiap Muslim yang menghadapi mereka 
yang berpaling dari Zikruilah dan enggan beriman 
kepadanya, iaitu mereka yang hanya berkiblat kepada 
kehidupan dunia sahaja dan tidak nampak sesuatu 
yang lain di sebaliknya, mereka yang tidak percayakan 
hari Akhirat dan tidak membuat apa-apa perhitungan 
terhadapnya. Pada hemat mereka kehidupan manusia 
di bumi ini merupakan satu-satunya matlamat hidup 
mereka, tiada suatu matlamat lain di sebaliknya. 
Berdasarkan pertimbangan inilah mereka tegakkan 
sistem hidup mereka, iaitu mereka pisahkan hati 
nurani manusia dari kesedaran mengakui kewujudan 
Allah yang mentadbirkan segala urusan hidup mereka 
dan yang akan menghisabkan amalan-amalan mereka 
selepas selesai mereka menjelajah di bumi yang 
terbatas ini. Golongan manusia yang paling dekat 
dengan sifat-sifat ini di zaman kita sekarang ialah 
golongan penganut-penganut materialisme. 

Orang yang beriman kepada Allah dan hari Akhirat 
tidak mampu untuk memberi perhatian, apatah lagi 
untuk berinteraksi atau untuk hidup bersama dengan 
orang-orang yang tidak menghiraukan Zikruilah dan 
menolak Akhirat di dalam perhitungan mereka, 
kerana kedua-dua golongan ini masing-masing 
mempunyai cara hidup yang tersendiri yang tidak ada 
titik pertemuan di dalam mana-mana langkahnya dan 
mana-mana aspeknya sekalipun. Seluruh ukuran 
hidup, seluruh nilainya dan seluruh matlamatnya 
adalah berlainan dan bercanggahan mengikut 
kefahaman masing-masing. Oleh kerana itu kedua- 
dua golongan ini tidak mungkin bekerjasama dalam 
apa sahaja bentuk kerjasama di dalam kehidupan ini. 
Mereka tidak mungkin menyertai bersama dalam 
mana-mana kegiatan di bumi ini kerana adanya 
perbezaan pokok dalam memahami nilai-nilai 
kehidupan dan matlamat-matlamatnya, juga dalam 
memahami peraturan-peraturan kegiatan dan tujuan- 
tujuannya. Selama kerjasama dan usaha sama itu 
tidak mungkin diwujudkan, maka apakah gunanya 
lagi diberi perhatian atau diambil hirau? Adalah sia-sia 
sahaja kepada orang yang beriman untuk memberi 
perhatian dan layanan kepada orang-orang yang tidak 
menghiraukan Zikruilah dan tidak berminat kepada 
yang lain kecuali kehidupan dunia sahaja. Mereka 

mencurahkan segala daya tenaga yang dikurniakan 
Allah kepada mereka pada bukan tempatnya. 

Di samping itu perintah supaya jangan 
menghiraukan golongan ini mengandungi satu 
maksud yang lain lagi iaitu maksud supaya 
memandang rendah kepada mereka, kerana walau 
bagaimana tinggi pencapaian mereka di dunia, 
namun mereka tetap terlindung dari hakikat yang 
sebenar dan tidak dapat memahaminya, kerana 
mereka hanya berdiri di belakang tembok kehidupan 
dunia sahaja: 


"Itulah sahaja kemuncak pencapaian ilmu pengetahuan 
mereka. "(30) 


E 


v 




Maksudnya itulah satu kemuncak pencapaian yang 
amat kecil dan remeh walaupun pada lahirnya 
kelihatan begitu besar, satu kemuncak pencapaian 
yang amat terbatas walaupun pada lahirnya kelihatan 
begitu syumul dan satu kemuncak pencapaian yang 
membawa kepada kesesatan walaupun pada lahirnya 
kelihatan memberi hidayat. Tidak mungkin bagi 
seseorang yang berdiri dengan seluruh hati, perasaan 
dan mindanya di perbatasan kehidupan dunia sahaja 
dapat mengetahui sesuatu yang bernilai di sebaliknya, 
sedangkan di sebalik bumi ini terbentang alam buana 
yang amat besar yang tidak menciptakan dirinya 
sendiri, malah kewujudan alam buana dengan begitu 
rupa tanpa tujuan merupakan satu perkara yang tidak 
dapat diterima akal, kerana selama alam buana ini 
mempunyai Penciptanya, maka ia tetap tidak 
diwujudkan sia-sia begitu sahaja, dan sudah tentu 
pula sia-sia jika kehidupan dunia ini sahaja merupakan 
penghabisan dan matlamat alam buana yang besar 
ini. Memahami hakikat alam buana dalam mana- 
mana sudut sekalipun sudah cukup untuk membawa 
seseorang kepada keimanan kepada Khaliqnya, juga 
keimanan kepada hari Akhirat untuk menolakkan 
konsep kesia-siaan dari Allah selaku Pencipta Yang 
Maha Agung yang telah menciptakan alam buana ini 
dengan seindah-indah ciptaan. 

Oleh itu adalah menjadi kewajipan agar tidak 
dipedulikan orang-orang yang tidak menghiraukan 
Zikrullah, yang hanya berdiri di perbatasan hidup 
dunia sahaja supaya perhatian seseorang itu 
terpelihara dari dicurahkan pada bukan tempatnya, 
juga supaya seseorang itu memandang rendah 
kepada mereka yang menjadikan dunia ini sebagai 
kemuncak pencapaian ilmu pengetahuan mereka. 
Kita disuruh mengambil sikap ini terhadap mereka jika 
kita benar menerima perintah Allah untuk 

mematuhinya bukannya untuk berkata seperti orang- 
orang Yahudi yang berkata: 



"Kami dengar ; tetapi kami tidak ikut. " 

(Surah al-Baqarah: 93) 



"Sesungguhnya Tuhanmu jualah yang lebih mengetahui 
tentang mereka yang sesat dari jalan-Nya dan Dialah juga 
yang lebih mengetahui tentang mereka yang mendapat 
hidayat "(30) 

Maksudnya, Allah tahu bahawa mereka adalah 

orang-orang yang sesat, oleh kerana itu Dia tidak 

mahu Nabi-Nya dan orang-orang yang mendapat 

hidayat dari umatnya sibuk memikirkan hal mereka. 

Allah tidak mahu mereka bersahabat dengan mereka 

dan melayani mereka. Allah tidak mahu orang-orang 

Mu'min tertipu dengan ilmu pengetahuan mereka 

yang menyesat dan terbatas itu, iaitu ilmu 

pengetahuan yang hanya terbatas di sempadan 

kehidupan dunia sahaja, ilmu pengetahuan yang 

menghalangi manusia dari memahami hakikat yang 

tulen yang membawa mereka kepada beriman 

dengan Allah dan hari Qiamat, dan hakikat tulen yang 

membolehkannya melangkah sempadan-sempadan 

bumi yang dekat dan kehidupan dunia yang terbatas. 

♦ 

Ilmu pengetahuan yang dicapai golongan yang 
terbatas dan sesat itu kelihatan pada mata orang 
awam dan sebagainya yang mempunyai hati, 
pemahaman dan perasaan yang cetek itu, begitu 
penting dan besar di samping mempunyai pengaruh 
dan kesan dalam kehidupan dunia, tetapi ini tidak 
dapat menolak sifat sesat yang ada pada mereka dan 
sifat kejahilan dan kekurangan pengetahuan mereka. 
Hakikat perhubungan yang wujud di antara alam 
buana dengan Penciptanya dan hakikat perhubungan 
yang wujud di antara amalan manusia dengan 
balasannya adalah kedua-duanya merupakan hakikat 
yang perlu bagi setiap ilmu pengetahuan yang benar, 
tanpa dua hakikat ini, ilmu pengetahuan hanya 
merupakan kulit luar yang tidak memberi kesan 
kepada kehidupan manusia dan tidak dapat 
meningkat dan meninggikannya. Nilai setiap ilmu 
pengetahuan itu adalah bergantung kepada sejauh 
mana kesannya kepada jiwa manusia dan kepada 
perhubungan-perhubungan moral manusia, tanpa 
kesan-kesan sedemikian, maka ilmu itu hanya 
membawa kemajuan kepada alat-alat tetapi 
kemunduran kepada manusia. Alangkah malangnya 
ilmu pengetahuan yang meningkat kemajuan alat-alat 
tetapi meruntuhkan manusia. 

Kesedaran seseorang bahawa dia mempunyai 
Tuhan Pencipta yang menciptakannya dan mencipta 
seluruh alam buana menurut satu peraturan yang 
seimbang akan mengubahkan kesedarannya terhadap 
hidup, terhadap sesuatu dan terhadap mereka yang 
ada di sekelilingnya, dan seterusnya akan membuat 
kewujudannya mempunyai nilai dan matlamat yang 
lebih besar, lebih syumul dan lebih tinggi, kerana 
kewujudannya mempunyai hubungan yang rapat 
dengan seluruh alam buana ini. Ini bererti bahawa dia 
lebih besar dari dirinya yang hanya hidup dengan 

umur yang terbatas, dia lebih besar dari keluarganya 
yang hanya terdiri dari beberapa orang yang terbatas, 
dia lebih besar dari bangsanya, dia lebih besar dari 
tanahairnya, dia lebih besar dari kelasnya di dalam 
masyarakat yang diiaung-laungkan oleh penganut- 
penganut materialisme yang moden, dan lebih tinggi 
dari segala minat dan perhatian yang diberikan oleh 
semua institusi-institusi. 

Kesedaran seseorang bahawa Allah Penciptanya 
akan menghisabkan amalan-amalannya di Akhirat dan 
akan membalasnya dengan balasan yang setimpal itu 
tidak syak lagi akan mengubah pemikiran-pemikiran 
dan pandangan-pandangannya dan akan mengubah 
neraca-neraca pertimbangannya, niat-niat dan 
dorongannya, tujuan-tujuan dan matlamat hidupnya. 
Kesedaran itu juga akan mengikatkan deria akhlak di 
dalam jiwanya dengan seluruh hidupnya dan akan 
menjadikan deria itu bertambah besar kekuatannya 
dan kesannya, kerana kebinasaan dan keselamatan 
seseorang itu bergantung kepada sejauh mana 
kekuatan deria akhlaknya dapat mempengaruhi niat- 
niatnya dan tindak-tanduknya. Oleh itu, dengan 
kekuatan deria akhlak itulah seseorang insan menjadi 
kuat dan dapat mempengaruhi segala tindak-tanduk 
dirinya, kerana deria akhlak selaku pengawas dan 
penjaga dirinya sentiasa sedar dan waspada, juga 
kerana dia sedar bahawa hisab penghabisan sedang 
menunggunya di Akhirat, dan dari satu segi yang lain 
pula dia yakin akan memperolehi kebaikan dan akan 
berjaya dalam menjalani hisab penghabisan itu 
walaupun dia gagal di dunia ini dalam setengah- 
setengah perjuangannya, di mana dia sentiasa ditugas 
memperjuangkan kebaikan tanpa memperhitungkan 
sama ada dia gagal atau menang di dalam 
gelanggang perjuangan dunia, kerana balasan 
penghabisan itu adalah ditentukan di Akhirat. 

Masalah beriman kepada Allah dan hari Qiamat 
merupakan satu persoalan yang amat penting dan 
asasi dalam kehidupan manusia, ia merupakan satu 
keperluan yang lebih penting dari keperluan- 
keperluan manusia kepada makanan, minuman dan 
pakaian. Apabila keimanan itu wujud, maka 
wujudlah sifat insan pada manusia, dan* sebaliknya 
apabila keimanan itu tidak wujud, maka berubahlah 
manusia menjadi haiwan sama seperti haiwan-haiwan 
yang lain. 

Apabila ukuran-ukuran, matlamat-matlamat, 
tujuan-tujuan, kefahaman-kefahaman dan 
pandangan-pandangan terhadap hidup berbeza, 
begitu jauh di antara orang-orang yang beriman 
dengan orang-orang yang tidak beriman, maka tiada 
ruang lagi untuk bekerjasama, untuk berurusan satu 
sama lain atau untuk berkenal-kenaian yang 
melahirkan sesuatu minat dan perhatian. 

Oleh kerana itu hubungan, persahabatan, 
perkongsian, kerjasama, hubungan mengambil dan 
memberi, hubungan minat dan layanan mesra tidak 
mungkin ditegakkan di antara golongan yang 


beriman dengan Allah dengan golongan yang tidak 
menghiraukan Zikrullah dan yang hanya berminat 
kepada kehidupan dunia sahaja. Segala pendapat 
yang lain dari pendapat ini adalah pendapat dolak- 
dalikyang bertentangan dengan perintah Allah. 



"Oleh itu , janganlah engkau (Muhammad) hiraukan mereka 
yang berpaling dari mengingati Kami dan tidak berkehendak 
melainkan kehidupan dunia semata-mata."(29) 



"Dan Allah memiliki segala isi langit dan segala isi bumi (ini 
membolehkannya) untuk mengenakan balasan kepada 
orang-orang yang melakukan kejahatan mengikut apa yang 
dilakukan mereka dan untuk memberi balasan yang sebaik- 
baiknya kepada orang yang melakukan kebaikan."(31) 

Penegasan bahawa segala isi langit dan segala isi 
bumi itu adalah milik Allah menambahkan lagi 
kekuatan dan kesan persoalan keimanan kepada hari 
Akhirat, kerana Allah yang menjadikan alam dan 
mengaturkan taqdir-Nya Dialah jua yang memiliki 
segala isi langit dan segala isi bumi dan Dialah yang 
berkuasa untuk memberi balasan yang setimpal dan 
adil kepada orang yang melakukan kejahatan dan 
untuk memberi balasan yang sebaik-baiknya kepada 
orang yang melakukan kebaikan. 


Kemudian Al-Qur'an menerangkan sifat-sifat orang 
yang melakukan kebaikan yang dibalaskan dengan 


sebaik-baik balasan itu. Mereka ialah: 




"laitu orang-orang yang menjauhi dosa-dosa yang besar dan 
perbuatan-perbuatan yang keji kecuali kesalahan-kesalahan 
yang kedi "(32) 


Pengertian Dosa-dosa Besar Dan Dosa-dosa Al-Lamam 

Maksud dari "dosa-dosa besar" ialah maksiat- 
maksiat yang besar, dan maksud dari "perbuatan- 
perbuatan yang keji" ialah segala kesalahan besar 
yang keji. Mengenai maksud dari "kesilapan- 
kesilapan kecil" di sana terdapat beberapa 
pandangan ulama’ yang berbeza-beza. Menurut Ibn 
Kathir pengecualian (*uSw) dalam ayat ini ialah 

atau pengecualian yang terputus kerana 
itu ialah "kesilapan-kesilapan dan kesalahan- 
kesalahan yang kecil." Ujar al-imam Ahmad pula kami 
telah diceritakan oleh Abdur-Razzaq, kami telah 
dikhabarkan oleh Ma'mar dari ibn Tawus dari 
bapanya dari Ibn 'Abbas katanya: "Pada pendapatku: 
Al-Lamam ini adalah lebih hampir dengan maksud 
hadith yang diriwayatkan oleh Abu Hurayrah dari Nabi 
s.a.w.: 

c J) U 1 J UJI Ujj t ^JiJj Uji * V «AUS 

J oUj t <_/£ ^jUJlj 

"Sesungguhnya Allah Ta'ala apabila Dia hendak menentukan 
ke atas seseorang manusia habuannya dari perbuatan zina 
tentulah manusia itu akan memperolehinya, kerana zina 
mata ialah melihat dan zina lidah ialah bercakap, nafsu 
berangan-angan dan bercita-cita dan anggota kelaminlah 
yang membenarkan cita-cita itu atau membohongkannya . ' 6 

Ujar Ibn Jarir: Kami telah diceritakan oleh 

Muhammad ibn Abdui A'la, kami dikhabarkan oleh 
Ibn Thur, kami telah diceritakan oleh Ma'mar dari al- 
A'masy dari Abu adh-Dhuha bahawa Ibn Mas'ud telah 
berkata: "Zina mata ialah melihat, zina dua bibir ialah 
mencium, zina dua tangan ialah memukul dan zina 
dua kaki ialah berjalan dan anggota kelaminlah yang 
membenarkan zina itu atau membohongkannya, dan 
andainya ia tampil mengerjakan dengan anggota 
kelaminnya, maka dia adalah seorang yang berzina, 
dan jika tidak, maka dia telah melakukan al-Imam 
atau kesalahan-kesalahan kecil." Demikianlah juga 
pendapat Masruq dan al-Sya'bi. 

Ujar Abdul Rahman ibn Nafi' yang digelarkan 
sebagai ibn Lubabah at-Ta'ifi katanya: Aku bertanya 
Abu Hurayrah mengenai maksud firman Allah " VI 
i^l". Jawabnya: Itulah kesalahan-kesalahan 

mencium, memandang, mengenyit dan menyentuh. 
Dan apabila dua anggota kelaminnya bertemu, maka 
wajiblah mandi dan itulah zina." 

Inilah pendapat-pendapat yang hampir-hampir 
bersamaan dalam menta'rifkan al-Lamam. 

Selain dari pendapat-pendapat ini ada pula 
pendapat-pendapat yang lain: 

Ujar Ali ibn Talhah dari ibn 'Abbas makna a ^l V)" 
ialah, "melainkan dosa-dosa yang telah lepas." Begitu 
juga pendapat Zaid ibn Aslam. 

Ujar Ibn Jarir: Kami telah diceritakan oleh al- 
Mathna, kami telah diceritakan oleh Muhammad ibn 
Ja'far, kami telah diceritakan oleh Syu'bah daripada 
Mansur daripada Mujahid, dia telah berkata mengenai 
makna ayat Y|" katanya: "Orang yang 

mengerjakan dosa kemudian meninggalkannya. 

Ujar Ibn Jarir kami telah diceritakan oleh Sulaiman 
Ibn Abdul Jabbar, kami telah diceritakan oleh Abu 
'Asim, kami telah diceritakan oleh Zakaria dari Ibn 
ishaq dari 'Amr ibn Dinar, dari 'Atha' dari ibn 'Abbas 
maksud ayat: 



5 Hadith ini dikeluarkan dalam Sahih al-Bukhari dan Sahih 
Muslim dari hadith Abdur-Razzag. 



"laitu orang-orang yang menjauhi dosa-dosa yang besar dan 
perbuatan-perbuatan yang keji kecuali kesalahan-kesalahan 
yang kecil. Sesungguhnya Tuhanmu Maha Luas keampunan- 
Nya. Dia lebih mengetahui keadaan kamu sejak Dia ciptakan 
kamu dari tanah dan sejak kamu berupa janin-janin di dalam 
perut-perut ibu-ibu kamu. Oleh itu janganlah kamu memuji- 
muji diri kamu sendiri. Allah sahaja yang lebih mengetahui 
tentang mereka yang bertagwa. "(32) 

ialah orang yang mengerjakan perbuatan yang keji 
kemudian, ia bertaubat. Katanya sabda Rasulullah 
s.a.w.: 

LU U U c U p-gJdl jiiJ j | 

"Ya Tuhanku ! Jika Engkau pengampun, maka ampunkanlah 
dengan sebanyak-banyaknya kerana tiada seorang pun dari 
hamba Engkau yang tidak pernah melakukan dosa." 

Demikianlah diriwayatkan oleh at-Tirmizi dari 
Ahmad ibn 'Uthman al-Basri dari Abu 'Asim an-Nabil. 
Kemudian dia berkata: "Hadith ini Hadith Sahih 
Hassan Gharib. Kami tidak mengetahui melainkan dari 
Hadith Zakaria ibn Ishaq". Demikianlah juga kata al- 
Bazzar. Kami tidak mengetahuinya bersambung 
sampai ke Rasulullah s.a.w. melainkan satu sanad ini 
sahaja. 

Ujar Ibn Jarir: Kami telah diceritakan oleh 

Muhammad ibn Abdullah ibn Yazi', kami telah 
diceritakan oleh Yazid ibn Zari', kami telah diceritakan 
oleh Yunus dari al-Hassan dari Abu Hurayrah r.a. (aku 
fikir Abu Hurayrah telah merafa'kannya) mengenai 
ayat: 



yang kecil. Sesungguhnya Tuhanmu Maha Luas keampunan- 
Nya. Dia lebih mengetahui keadaan kamu sejak Dia ciptakan 
kamu dari tanah dan sejak kamu berupa janin-janin di dalam 
perut-perut ibu-ibu kamu. Oleh itu janganlah kamu memuji- 
muji diri kamu sendiri. Allah sahaja yang lebih mengetahui 
tentang mereka yang bertaqwa. "(32) 

Kata Abu Hurayrah: Maksudnya ialah melakukan 
dosa zina kemudian bertaubat dan tidak lagi kembali 
melakukannya, dan melakukan dosa mencuri 
kemudian bertaubat dan tidak lagi kembali 

melakukannya, dan melakukan dosa minum arak 
kemudian bertaubat dan tidak lagi kembali 

melakukannya. Katanya: Itulah erti al-Lamam (f-^1). 

Pendapat yang seperti ini juga diriwayatkan dengan 
riwayat yang mauquf (terhenti) setakat al-Hassan. 

Inilah pendapat-pendapat yang berlainan dari 
pendapat-pendapat yang pertama dalam menentukan 
makna al-Lamam. Dan pada hemat kami pendapat 
yang akhir inilah yang lebih munasabah dengan 
firman Allah selepas itu: 



"Sesungguhnya Tuhanmu Maha Luas keampunan-Nya. "(32) 

Peringatan dengan keampunan Allah yang luas itu 
sesuai dengan kesalahan melakukan dosa-dosa yang 
besar dan perbuatan-perbuatan yang keji yang diiringi 
dengan taubat Jadi pengecualian dalam ayat 

ini ialah pengecualian yang tidak terputus (t^ j£) 
yang membawa erti "orang-orang yang melakukan 
kebalkan " itu ialah orang-orang yang menjauhi dosa- 
dosa dan perbuatan-perbuatan yang keji kecuali 
mereka yang melakukan sesuatu dari dosa-dosa itu 
kemudian mereka bertaubat dengan segera dan tidak 
lagi terus melakukannya dengan degil sebagaimana 
firman Allah. 



"(Orang-orang bertaqwa itu ialah) orang-orang yang apabila 
mereka mengerjakan sesuatu kesalahan yang keji atau 
menzalimi diri mereka sendiri mereka teringat kepada Allah , 
lalu mereka memohon keampunan terhadap dosa-dosa 
mereka, kerana tiada siapa yang dapat mengampunkan 
dosa-dosa itu melainkan Allah, dan mereka tidak lagi 
meneruskan perbuatan-perbuatan keji yang telah dilakukan 
mereka , sedangkan mereka mengetahui." 

(Surah Aali 'lmran: 135) 


Allah telah mensifatkan mereka sebagai orang- 
orang yang bertaqwa dan menjanjikan mereka 
dengan keampunan dan Syurga yang luasnya sama 
dengan langit dan bumi. 6 Pengertian ini lebih dekat 
kepada rahmat Allah dan keampunan-Nya yang luas. 


Kemudian ayat ini ditamatkan dengan satu 
penjelasan bahawa balasan yang buruk dan baik itu 
adalah berlandaskan kepada ilmu Allah yang 
mengetahui hakikat hati manusia dalam semua 
peringkat perkembangan hidupnya. 



6 Surah Aaali 'lmran, ayat 136. 


"Dia lebih mengetahui keadaan kamu sejak Dia ciptakan 
kamu dari tanah dan sejak kamu berupa janin-janin di dalam 
perut ibu-ibu kamu. "(32) 

Maksudnya, ilmu Aliah tentang keadaan manusia 
itu ialah ilmu yang mendahului perbuatan-perbuatan 
mereka yang zahir, ilmu Allah yang bergantung 
dengan hakikat mereka yang tetap, yang tidak 
diketahui mereka dan hanya Allah yang menciptakan 
mereka sahaja mengetahuinya, ilmu Allah yang azali 
yang mengetahui hakikat mereka ketika Allah 
menciptakan asal-usul mereka dari tanah, sedangkan 
mereka di waktu itu masih berada di dalam alam 
ghaib, ilmu Allah yang mengetahui hakikat mereka 
ketika mereka masih dari peringkat janin di dalam 
perut ibu-ibu mereka. Allah mengetahui hakikat 
mereka sebelum mereka muncul ke alam kenyataan 
dan mengetahui tabi'at mereka sebelum mereka 
jelmakannya ke dalam tindakan. 

Jika beginilah mendalamnya sifat ilmu Allah, maka 
tentulah tidak ada erti, malah merupakan satu 
perbuatan biadab jika seseorang itu mahu 
memperkenal dan menerangkan hakikat dirinya 
kepada Allah, dan mahu memuji-muji dirinya di 
hadapan Allah: Saya begini, saya begitu: 



"Oleh itu janganlah kamu memuji-muji diri kamu sendiri. 
Dialah sahaja yang lebih mengetahui tentang mereka yang 
bertaqwa. "(32) 

Allah tidak memerlukan kamu memperkenalkan diri 
kamu kepada-Nya, juga tidak memerlukan kamu 
menilaikan amalan kamu untuk-Nya, kerana Aliah 
mempunyai ilmu pengetahuan yang sempurna dan 
neraca pertimbangan yang maha halus. Balasan Allah 
merupakan balasan yang maha adil dan firman-Nya 
merupakan kata pemutus dan kepada-Nya 
dipulangkan segala urusan. 

^ ^ 

* 

(Pentafsiran ayat-ayat 33 - 62) 

Selepas itu datanglah pula bahagian yang akhir dari 
surah ini dengan nada yang amat merdu, iaitu sama 
dengan kemerduan bahagian yang pertama, 
menjelaskan hakikat-hakikat asasi agama Islam, iaitu 
hakikat-hakikat yang telah ditetapkan sejak Nabi 
Ibrahim a.s. yang menjadi Rasul pelopor yang 
menegakkan agama tauhid ini, juga memperkenalkan 
kepada manusia sifat-sifat Allah yang menciptakan 
mereka dengan menjelaskan kepada mereka 
kehendak iradat Allah Yang Mencipta dan Menguasai 
hidup mereka, dan menayangkan kesan-kesan iradat- 
Nya satu demi satu dengan gambaran yang 
menyentuh perasaan mereka, mengingatkan mereka, 
menggerakkan hati mereka sedalam-dalamnya 

hingga apabila berakhirnya surah ini dengan 

nadanya yang akhir, maka seluruh perasaan manusia 
menerimanya dengan perasaan menggigil dan 
terharu: 

"Tahukah engkau orang yang membelakangi 
(kebenaran)? (33). Dan hanya sanggup memberi sedikit 
sahaja kemudian memutuskan pemberiannya(34). Apakah 
dia mempunyai pengetahuan mengenai perkara-perkara 
yang ghaib sehingga dia mengetahui (apa yang akan 
berlaku)? (3 5). Atau apakah dia belum lagi diberitahu tentang 
hukum yang telah dijelaskan di dalam lembaran-lembaran 
kitab Musa? (3 6). Dan iembaran-iembaran Ibrahim yang telah 
menyempurnakan tugas-tugasnya(37). laitu (hukum) bahawa 
seorang yang berdosa itu tidak akan memikul dosa orang 
yang lain. (38) Dan bahawa seseorang itu tidak memperolehi 
balasan selain balasan dari amalan yang telah diusahakannya 
(39). Dan sesungguhnya segala usahanya akan diperlihatkan 
kepadanya(40). Kemudian usaha itu akan dibalas dengan 
balasan yang amat sempurna(41). Dan sesungguhnya 
kepada Tuhanmulah kesudahan segala sesuatu(42). Dan 
sesungguhnya Dialah yang menjadikan seseorang itu ketawa 
dan menangis(43). Dan sesungguhnya Dialah yang memati 
dan menghidupkan. "(44) 




"Dan sesungguhnya Dialah yang mendptakan pasangan 
lelaki dan perempuan (45). Dari setitik nutfah apabila 
dipancutkan(46). Dan sesungguhnya Dialah yang 
menetapkan kebangkitan semula(47). Dan sesungguhnya 
Dialah yang memberi kekayaan dan harta simpanan(48). Dan 
sesungguhnya Dialah Tuhan bintang asy-Sy'ira(49). Dan 
sesungguhnya Dialah yang membinasakan kaum Ad yang 
pertama (kaum Nabi Hud)." (50) Dan kaum Thamud (kaum 
Nabi Sol eh) dan tiada seorang pun yang ditinggalkan 
hidup(5 1). Juga kaum Nuh sebelum itu, sesungguhnya 
mereka adalah orang-orang yang lebih zalim dan lebih 
melampau lagi (52). Juga negeri Lu t yang ditunggang - 
balikkan. Dialah yang mengangkatkannya ke angkasa dan 
menghempaskannya ke bumi(53). Lalu dia selubungkannya 
dengan l azab yang menyeluruh(54). Manakah satu di antara 
ni'mat-ni'mat Tuhanmu yang engkau ragui (wahai manusia)? 
(55). Inilah Rasul pemberi peringatan seperti rasul-rasul yang 
pertama yang memberi peringatan. "(56) 



Masa Qiamat telah hampir(57). Tiada siapa yang dapat 
mendedahkan masanya selain Al la h (5 8). Apakah kamu 
merasa hairan terhadap keterangan ini?(59). Dan kamu 
ketawa dan tidak menangis(60). Dan kamu terus lalai(61). 

Sujudlah kamu kepada Allah dan beribadatlah kepada- 
Nya. "(62) 

Orang yang membelakangi agama yang benar dan 
hanya sanggup memberi pengorbanan yang sedikit 
sahaja yang ditakjubkan Allah itu adalah seorang yang 
tertentu mengikut setengah-setengah riwayat. Dia 
telah mengorbankan sedikit hartanya untuk Sabilullah 
kemudian dia menghentikan pengorbanannya kerana 
takut jadi miskin. Az-Zamakhsyari dalam tafsirnya "al- 
Kasysyaf telah menentukan orangnya iaitu Sayiduna 
; Uthman ibn 'Affan r.a., dan dalam hubungan ini dia 

telah menyebut satu kisah yang sama sekali tidak 
berasas dan tidak dapat diterima oleh sesiapa sahaja 
yang mengenal sifat 'Uthman yang sebenar dan 
bagaimana beliau telah memberi pengorbanannya 
yang banyak dan lama tanpa berhenti-henti dan 
tanpa dikira untuk kepentingan Sabilullah, dan siapa 
yang tahu tentang ‘aqidah beliau terhadap Allah dan 
kefahamannya mengenai dasar tanggungawab 
individu terhadap dan masing-masing. 7 

Mungkin orang yang dimaksudkan dalam ayat itu 
seorang yang tertentu dan mungkin pula satu contoh 
dari mana-mana manusia sahaja. Kedua-duanya sama 
sahaja. Orang yang membelakangi kepentingan 
agama ini dan orang yang mengorbankan harta atau 
jiwanya untuk agama ini kemudian ia memutuskan 
pengorbanannya itu dan tidak sanggup lagi 
meneruskan pengorbanannya, maka sikap orang ini 
amatlah menghairankan dan memang wajar 
dihairankan, dan sikap orang inilah yang dijadikan Al- 
Qur'an sebagai asas untuk dibentang dan dijelaskan 
hakikat-hakikat agama ini. 



"Apakah dia mempunyai pengetahuan mengenai perkara- 
perkara yang ghaib sehingga dia mengetahui ( apa yang akan 
berlaku). "(35) 

Maksudnya, segala urusan ghaib itu adalah dalam 
pengetahuan Allah, tiada siapapun yang melihatnya 
melainkan Allah. Oleh itu seseorang itu tidak boleh 
merasa aman dari akibat-akibat yang tersembunyi di 
dalam alam ghaib, malah hendaklah dia meneruskan 
amalan dan pengorbanannya dan hendaklah dia 
hidup dengan hati-hati dan * menunaikan 
kewajipannya dengan sempurna di sepanjang 
hidupnya dan janganlah dia berkorban kemudian 
berhenti, kerana tiada yang dapat menjaminkan 
keselamatannya di alam ghaib yang majhul itu 
melainkan sikap hati-hatinya, amalannya, penunaian 
kewajipannya yang sempurna dan harapannya untuk 
mendapatkan keampunan dan penerimaan Allah 
terhadap segala amalan yang dilakukannya.^ 




7 Ujar as-Zamakhsyari:" Telah diriwayatkan bahawa Vthman ra. 
telah membelanjakan harta kekayaannya untuk kebajikan , lalu 
saudara susuannya Abdullah ibn Sa'd ibn Abu Sarh berkata 
kepadanya: Engkau hampir-hampir tidak berharta lagi Jawab 
Vthman: Aku mempunyai dosa dan kesalahan yang banyak , 
apa yang aku buat itu ialah untuk mencari keredhaan Allah dan 
mengharapkan keampunan-Nya. Lalu Abdullah pun berkata: 
Berilah untamu itu kepadaku dengan segala persiapan yang 
ada padanya dan aku sanggup menanggung segala dosamu, 
'Uthman pun memberi unta itu kepadanya dan menjadikannya 
sebagai saksi, dan selepas itu Vthman pun berbenti 
membelanjakan hartanya untuk kebajikan kerana itulah 
turunnya ayat ini!".... Riwayat ini jelas sekali karutnya, kerana 
gambaran sifat Vthman yang sebenar sama sekali tidak seperti 
gambaran riwayat ini. 


"Atau apakah dia belum lagi diberitahu tentang hukum yang 
telah dijelaskan di dalam lembaran-lembaran kitab 
Musa? (36). Dan lembaran-lembaran Ibrahim yang telah 
menyempurnakan tugas-tugasnya. "(37) 

"Menyempurnakan tugas" di sini sebagai lawan 
dari sifat "Memutuskan pemberian." Maksudnya, 
agama Islam ini adalah satu agama yang amat tua 
yang bersambung-sambung awalnya dengan 
akhirnya, yang mempunyai dasar-dasar dan lunas- 
lunas yang tetap, yang saling benar membenar di 
antara para rasul yang datang silih berganti itu 
walaupun berjauhan tempat dan zaman, la dicatat di 
dalam lembaran-lembaran kitab Musa dan di dalam 
lembaran-lembaran Ibrahim sebelum Musa, iaitu 
Ibrahim yang telah menunaikan kewajipannya dan 
pengorbanannya dengan sempurna yang layak 
menerima sanjungan dari Allah. Al-Qur'an menyebut 
sifat 

Apakah dasar-dasar yang telah dicatatkan di dalam 
lembaran-lembaran Musa dan Ibrahim? 



"Iaitu (hukum) bahawa seseorang yang berdosa itu tidak 
akan memikul dosa orang lain(38). Dan bahawa seseorang 
itu tidak memperolehi balasan selain balasan dari amalan 
yang telah diusahakannya. "(39) 

Dasar Tanggungjawab Individu 

Maksudnya, seseorang itu tidak dapat menanggung 
dosa orang lain sama ada untuk meringankan 
bebanan dosa orang lain atau untuk membebankan 
orang lain dengan dosa-dosanya. Tiada siapa pun 
yang boleh meringankan bebanan dosanya dan tiada 
siapa pun yang boleh bersukarela untuk memikul 
sesuatu dosa orang lain, kerana seseorang itu tidak 
dihisab dan dibalaskan melainkan mengikut amalan 
dan perbuatan yang dilakukannya sahaja. Dia tidak 
boleh ditambah dengan amalan orang lain dan tidak 
boleh dikurangkan amalannya untuk orang yang lain. 
Masa hidup di dunia ini merupakan satu-satunya 
peluang yang diberikan kepadanya untuk beramal 
dan berusaha. Apabila dia mati, maka hilanglah 
peluang itu dan putuslah amalannya kecuali amalan- 
amalan yang diterangkan oleh Rasulullah s.a.w. dalam 
sabdanya: 

jJ j aLo-p Bj_ 

t aJLiu asJ — ^ j\ i ^30^ 


"Apabila seseorang itu mati ; maka putuslah amalannya 
kecuali amalan dari tiga punca iaitu dari anak yang salih 
yang berdo'a kepadanya atau dari sedekah yang berkekalan 
setepasnya atau dari ilmunya yang diambil manfa'at darinya 
oleh orang lain." 

(Dikeluarkan oleh Muslim dari Abu Hurayrah) 

Ketiga-tiga punca ini pada hakikatnya adalah dari 
amalannya. Dari ayat yang mulia inilah al-Imam as- 
Syafi'i Rahimahullah dan mereka yang mengikutinya 
berpendapat bahawa pahala bacaan Al-Qur'an tidak 
sampai kepada si mati kerana ia bukan dari hasil 
amalan dan usahanya kerana itu membaca AI~Qur'an 
untuk si mati itu tidak digalakkan oleh Rasulullah 
s.a.w. Beliau tidak menyuruh dan menunjuk supaya 
melakukan amalan itu sama ada dengan nas atau 
dengan isyarat dan amalan itu juga tidak pernah 
dinukilkan dari mana-mana sahabat r.a. Andainya 
amalan itu baik tentulah para sahabat itu mendahului 
kita mengamalkannya, sedangkan perkara-perkara 
amalan ibadat itu pula pastilah berasaskan nas-nas 
dan tidak boleh diada-adakan dengan menggunakan 
berbagai-bagai qias dan pendapat-pendapat sahaja. 
Adapun pahala amalan do'a dan sedekah, maka ia 
tetap sampai kepada si mati dengan ijma' dan dengan 
nas yang terang dari syarak 8 



"Dan sesungguhnya segala usaha akan diperlihatkan 
kepada-Nya(40). Kemudian usaha itu akan dibalas dengan 
balasan yang amat sempurna. "(4 1 ) 

Maksudnya, segala amalan dan usahanya tidak akan 
hilang sia-sia walau sedikit pun dan tidak akan luput 
dari ilmu Allah dan tidak akan terlepas dari neraca 
pertimbangan-Nya yang halus. Setiap orang akan 
menerima balasan dengan sempurna tidak kurang 
sedikit pun dan tidak dianiayai sedikit pun. 

Demikianlah jelas dan tegasnya dasar 
tanggungjawab individu terhadap amalan dan 
perbuatannya di samping dasar keadilan balasan. 
Dengan demikian muncullah nilai insaniyah seseorang 
manusia, iaitu nilai insaniyah yang ditegakkan di atas 
konsep memandang manusia sebagai satu makhluk 
yang berakal, yang bertanggungjawab dan yang 
memegang amanah terhadap keselamatan dirinya 
sendiri. Ia diberi peluang untuk beramal dan akan 
dibalas mengikut amalannya. Dan dengan demikian 
juga seseorang itu akan merasa aman dan tenteram 
terhadap keadilan balasan, iaitu satu keadilan mutlak 
yang tidak terjejas kerana hawa nafsu, dan tidak 
tercacat kerana pengetahuan yang terbatas dan 
kerana kejahilan terhadap perkara-perkara yang 
sebenar. 



"Dan sesungguhnya kepada Tuhanmulah kesudahan segala 
sesuatu. "(42) 

Maksudnya, tiada jalan yang lain melainkan jalan 
yang berakhir kepada Allah, tiada tempat 
perlindungan selain dari Allah dan tiada tempat 


8 Ibn Kathir dalam tafsirnya. 


kembali melainkan tempat kembali yang disediakan 
Allah sama ada di dalam Syurga atau di dalam 
Neraka. Hakikat ini mempunyai nilai dan kesannya 
dalam membentuk perasaan dan fikiran manusia, 
kerana apabila seseorang itu sedar bahawa segala 
sesuatu, segala pekerjaan sekalian manusia akan 
berakhir kepada Allah, maka dia dari awal jalan lagi 
akan insaf di mana akhir kesudahannya yang tidak 
dapat dihindarinya, dan dia akan menyesuaikan 
dirinya dan amalannya dengan hakikat ini: 

Setelah selesai membawa manusia ke penghujung 
perjalanan, maka Al-Qur'an membawa mereka 
kembali kepada hidup dunia untuk menunjukkan 
kepada mereka kesan-kesan kehendak iradat-Nya 
dalam segala peringkat dan keadaan hidup: 



"Dan sesungguhnya Dialah yang menjadikan seseorang itu 
ketawa dan menangis. "(43) 

Dalam ayat ini terkandung berbagai-bagai hakikat, 
berbagai-bagai gambaran dan bayangan yang 
menarik. 

Tabi'at Ketawa Dan TabVat Menangis 

Allah telah memasangkan pada manusia sifat 
ketawa dan sifat menangis. Kedua-dua sifat itu 
merupakan salah satu rahsia dari rahsia-rahsia 
kejadian manusia yang tidak diketahui seseorang pun 
bagaimana cara kedua-duanya bertindak di dalam 
alat-alat kelengkapan dirinya yang canggih itu. 
Susunan alat-alat kelengkapan jiwanya tidak kurang 
canggihnya dari susunan alat-alat kelengkapan 
anggota tubuh badannya. Alat-alat penggerak dari 
jiwanya saling tindak bertindak dengan alat-alat 
penggerak dari anggota tubuh badannya. Kedua- 
duanya bekerjasama dalam mewujudkan tindakan 
ketawa dan tindakan menangis. 

Allah telah menciptakan pendorong-pendorong 
ketawa dan pendorong-pendorong menangis. Di sana 
terdapat rahsia-rahsia yang rumit yang membuat 
seseorang itu ketawa kerana itu dan menangis kerana 
ini. Kadang-kadang sebab yang mendorongnya 
menangis pada hari ini akan berubah menjadi sebab 
yang mendorongnya ketawa pada keesokan hari. Dia 
bertindak begitu bukan kerana gila dan tidak ingat, 
malah kerana itulah keadaan yang dialami jiwanya 
yang berubah-ubah dan kerana itulah pertimbangan- 
pertimbangan dan pendorong-pendorong yang tidak 
pernah mantap di dalam perasaannya. 

Dalam masa yang sama Allah menjadikan manusia 
itu menangis dan ketawa mengikut penggerak dan 
pendorong yang menguasainya. Kadang-kadang satu 
puak ketawakan sesuatu yang ditangisi satu puak 
yang lain, kerana kesannya yang diterima puak ini 
berlainan dari kesannya yang diterima puak yang satu 
lagi. Kadang-kadang ketawa dan menangis dalam 
perkara yang sama yang dihadapi oleh seorang yang 
sama iaitu dia ketawakannya pada hari ini, tetapi 
setelah dia menerima akibatnya yang buruk dia 

menangis pula dan bercita-cita jika dulu dia tidak 
berbuat demikian dan tidak ketawa. Berapa ramai 
orang yang ketawa di dunia menangis di Akhirat, 
tetapi tangisan itu tidak berguna apa-apa lagi. 

Inilah sebahagian gambaran-gambaran dan 
bayangan yang tercetus dari ayat yang pendek ini 
yang ternampak dalam hati dan perasaan. Di sana 
banyak lagi gambaran-gambaran lain yang tercetus 
darinya apabila seseorang itu mempunyai lebih 
banyak stok pengalaman dan apabila pencetus 
ketawa dan pencetus tangisan itu berubah-ubah, 
inilah salah satu bentuk i'jaz yang banyak terdapat di 
dalam Al-Qur'an. 



"Dan sesungguhnya Dialah yang memati dan 
menghidupkan. "(44) 

Hakikat Hayat Dan Hakikat Maut 


ketika imaginasi kita meninjau jauh ke dalam zaman 
yang silam, sebelum makhluk insan wujud di atas 
bumi ini lagi. Kita serahkan kepada ilmu Allah sahaja 
aneka jenis maut dan hayat yang wujud di planet- 
planet yang lain dari bumi yang tidak pernah terlintas 
di hati manusia. 

Berbagai-bagai himpunan gambaran telah 
dicetuskan oleh ayat yang pendek ini, yang telah 
mengocakkan perasaan manusia sedalam-dalamnya 
dan menjadikannya begitu terharu di bawah nadanya 
yang menimbulkan berbagai-bagai gema. 



"Dan sesungguhnya Dialah yang menciptakan pasangan 
lelaki dan perempuan (45). Dari setitik nutfah apabila 
dipancutkan " (46) 


Dari ayat ini juga tercetus berbagai-bagai gambaran 
yang tidak terkira banyaknya di dalam hati kita. 

Aliahlah yang memati dan menghidupkan. Dialah 
yang menjadikan maut dan hayat sebagaimana 
disebut dalam ayat yang lain: 



"Tuhan Yang menciptakan maut dan hayat" 

(Surah al-MuIk: 2) 

Maut dan hayat itu diketahui semua orang kerana 
terlalu kerap berulang-ulang, tetapi hakikat keduanya 
begitu sulit apabila manusia cuba hendak mengetahui 
hakikatnya dan rahsia-rahsianya yang tersembunyi itu. 
Apakah hakikat maut? Apakah hakikat hayat? 
Apakah hakikat maut dan hayat di sebalik kata-kata 
dan bentuk rupa keduanya yang dilihat oleh kita? 
Bagaimana hayat bergerak pada makhluk yang 
hidup? Apakah hayat itu? Dari mana ia datang? 
Bagaimana ia menyerap pada makhluk yang 
bernyawa lalu menyebabkannya hidup? Apakah maut 
itu? Bagaimana rupanya sebelum tercetusnya hayat? 
Dan bagaimana pula rupanya setelah ia berpisah dari 
jasad yang bernyawa itu? Itulah rahsia yang 
tersembunyi di sisi Allah. 

Aliahlah yang memati dan menghidupkan. Dari 
konsep ini tercetus berjuta-juta gambaran maut dan 
hayat di alam makhluk yang bernyawa dalam satu 
detik masa. Dalam detik sekarang ini sahaja berjuta- 
juta makhluk yang bernyawa mati dan dalam detik 
yang sama juga berjuta-juta makhluk baru yang 
bernyawa- memulakan perjalanan hidupnya. 

Tiada siapa yang mengetahui bagaimana rahsia 
hayat itu bergerak pada makhluk-makhluk itu 
melainkan Allah sahaja. Beberapa banyak kematian 
yang berlaku sedangkan kematian itu juga yang 
mencetuskan hayat. Beberapa banyak gambaran- 
gambaran yang seperti ini muncul di sepanjang abad 


Ini adalah satu hakikat yang agung yang berlaku 
dan berulang-ulang dalam setiap detik. Manusia 
lupakannya kerana terlalu kerap berlaku di depan 
matanya, la adalah satu hakikat yang lebih aneh dari 
segala yang aneh yang diciptakan oleh 

pengembaraan-pengembaraan imaginasi. 

Setitis nutfah yang dipancut, iaitu sejenis cecair dari 
berbagai-bagai cecair yang dikeluarkan badan 

manusia seperti peluh, airmata dan hingus, tiba-tiba 
selepas berlalunya satu tempoh yang tertentu dalam 

tadbir Allah tiba-tiba apa? Tiba-tiba setitis nutfah 

itu menjadi seorang manusia, tiba-tiba manusia itu 
muncul sebagai lelaki dan perempuan. Bagaimana 
kejadian yang aneh ini berlaku, sedangkan ia sama 
sekali tidak terlintas di dalam khayal kita andainya ia 
tidak berlaku? Di manakah duduknya manusia yang 
mempunyai bentuk susunan kejadian yang amat 
canggih itu? Di manakah dia bersembunyi di dalam 
setitis nutfah yang dipancutkan itu, atau lebih tepat 
dalam satu juzu 1 nutfah dari berjuta-juta juzu' yang 
amat banyak itu? Di manakah dia bersembunyi 
dengan tulang-temulangnya, dengan daging-daging 
dan kulitnya, dengan urat-urat saraf, rambut-rambut 
dan kukunya dan dengan bentuk dan rupa parasnya, 
dengan perangai, tingkahlaku dan bakat-bakat 
kebolehannya? Di manakah duduk semuanya ini di 
dalam satu sel yang amat seni itu yang berenang 
bersama-sama berjuta-juta sel yang sama dengannya 
dalam setitis nutfah yang dipancutkan itu? Di 
manakah duduknya sifat-sifat lelaki dan sifat-sifat 
perempuan di dalam sel itu dan akhirnya menonjolkan 
dirinya pada janin yang dikandungkan itu? 

Manakah hati manusia yang tidak terharu apabila ia 
berdiri di hadapan hakikat agung yang aneh ini, 
apatah lagi untuk mengingkar dan berkata dengan 
angkuh: "la hanya berlaku begini sahaja kemudian 
habis perkara, ia hanya berjalan mengikut jalannya 
yang seperti ini sahaja kemudian habis perkara, ia 
hanya menuju kepada pelan-pelan yang telah pun 

diatur kemudian habis perkara." Atau berkata dengan 
pura-pura alim: "la menjalani perjalanan ini mengikut 
daya kesediaan yang ada padanya untuk mengulangi 
jenis manusia, kejadiannya sama sahaja dengan 
kejadian makhluk-makhluk bernyawa yang lain yang 
dibekalkan dengan daya-daya kesediaan ini." 
Pentafsiran ini memerlukan kepada satu pentafsiran 
yang lain pula. Siapakah yang memasang daya-daya 
kesediaan padanya? Siapakah yang meletakkan 
keinginan yang tersembunyi untuk memelihara 
jenisnya dengan melahirkannya sekali lagi? Siapakah 
yang meletakkan daya kesediaan itu padanya 
sedangkan ia amat lemah dan amat kecil? Siapakah 
yang mengaturkan jalan yang membolehkannya 
berjalan mengikut jalannya yang betul untuk 
melaksanakan cita-cita yang terpendam itu? Siapakah 
yang meletakkan padanya sifat-sifat jenisnya untuk ia 
ulangkannya kembali? Mengapakah ia ingin begitu 
dan apakah muslihatnya ia mahu mengulangkan 
kembali jenisnya dengan sifat-sifat seperti ini? 
Mungkinkah semua ini berlaku andainya tidak ada 
iradat Allah yang mentadbirkannya, yang 
menghendaki sesuatu di sebaliknya, yang 
menentukan takdirnya dan mengaturkan 
perjalanannya menuju ke jalan perkembangannya? 


Selesai memperkatakan hayat dunia yang berulang- 
ulang yang tidak dapat diingkarkan oleh sesiapa itu, 
Al-Qur'an secara langsung memperkatakan pula 
tentang hayat akhirat: 




"Dan sesungguhnya Dialah yang menetapkan kebangkitan 
semula. "(47) 


Hakikat Hayat Akhirat 

Hayat Akhirat merupakan satu alam yang ghaib, 
tetapi kemungkinan kewujudannya telah dibuktikan 
oleh hayat dunia. Tuhan yang berkuasa menjadikan 
pasangan lelaki dan perempuan dari setitis nutfah 
yang dipancutkan itu tidak syak lagi berkuasa pula 
untuk menjadikannya kembali dari tulang- 

temulangnya yang telah reput itu, kerana tulang- 
temulangnya yang reput bukannya lebih kecil dari 
setitis nutfah yang dipancut. Hayat dunia 

menunjukkan kepada hikmat wujudnya hayat Akhirat. 
Tadbir Allah Yang Maha Halus yang menyimpan sel 
hidup yang seni itu (benih lelaki dan perempuan yang 
bersenyawa) di dalam perjalanannya yang panjang 
dan sukar sehingga pada akhirnya melahirkan 
manusia lelaki atau perempuan, maka tadbir Ilahi ini 
tentulah mempunyai matlamat yang lebih jauh dari 
hayat di bumi ini di mana sesuatu yang sempurna 
tidak berlaku, di mana orang yang berbuat kebaikan 
tidak menerima balasannya dengan sempurna dan di 
mana orang ' yang melakukan kejahatan tidak 
menerima balasannya yang setimpal, kerana dalam 
pertimbangan tadbir Ilahi kewujudan hayat Akhirat 
membolehkan segala sesuatu itu mencapai 

kesempurnaannya. Ini bererti hayat dunia 

menunjukkan kepada hayat Akhirat, kerana itu hayat 
dunia disebut dalam ayat ini sebelum hayat akhirat 


Dalam hayat dunia dan dalam hayat Akhirat, Allah 
memberi kekayaan dan harta simpanan kepada 
sesiapa sahaja yang dikehendaki dari para hamba- 
Nya: 



" Dan sesungguhnya Dialah yang memberi kekayaan dan 
harta simpanan. "(48) 

Maksudnya, Allah memberi kekayaan kepada 
hamba-hamba yang dikehendaki-Nya, iaitu kekayaan 
di dalam berbagai-bagai jenis; kekayaan harta benda, 
kekayaan kesihatan, kekayaan zuriat, kekayaan jiwa, 
kekayaan fikiran, kekayaan hubungan dengan Allah 
dan kekayaan bekalan Akhirat yang tidak ada tolok 
bandingnya. Aliahlah yang mengurniakan kekayaan 
ni'mat di Akhirat kepada hamba-hamba-Nya yang 
dikehendaki-Nya, dan memberi harta simpanan di 
dunia kepada hamba-hamba-Nya yang dikehendaki- 
Nya. 

Seluruh makhluk itu miskin belaka dan tidak punya 
apa-apa. Mereka tidak mempunyai kekayaan dan 
harta simpanan melainkan kekayaan dan harta 
simpanan dari khazanah Allah. Ayat ini menarik 
perhatian manusia kepada kenyataan hidup yang 
diketahui mereka dan yang dicita-citakan mereka di 
sana sini supaya mereka memandang kepada sumber 
kekayaan yang tunggal atau kepada khazanah- 
khazanah kekayaan Allah yang melimpah-ruah sahaja 
kerana sumber-sumber dan khazanah-khazanah yang 
lain adalah kosong belaka. 



"Dan sesungguhnya Dialah Tuhan bintang as-Syi'ra. "(49) 

Bintang asy-Sy'ira ialah sebuah bintang dua puluh 
kali ganda lebih berat dari matahari, dan cahayanya 
lima puluh kali ganda lebih kuat dari cahaya matahari, 
dan jarak jauhnya dari matahari ialah sejuta kali ganda 
dari jauhnya matahari dari kita. Ada manusia yang 
menyembah bintang ini dan ada pula yang sentiasa 
memperhatikan perjalanannya sebagai sebuah 
bintang yang penting. Penjelasan Al-Qur'an bahawa 
Allah itu Tuhan Pencipta bintang asy-Sy'ira 
mempunyai pengertiannya yang penting dalam surah 
yang dimulakan dengan sumpah Allah dengan 
bintang ketika ia menurun. Kemudian surah ini 
memperkatakan tentang perjalanan ke alam al- 
Mala'ul-A'la, di samping menjelaskan 'aqidah tauhid 
dan menolak 'aqidah syirik yang lemah dan 
bertentangan itu. 

Dengan penjelasan ini tamatlah satu pusingan 
penjelajahan yang panjang di dalam jiwa manusia dan 
di merata pelosok alam untuk dimulakan pula dengan 
satu pusingan yang lain mengenai umat-umat yang 
silam yang telah dibinasakan Allah. Mereka diberi 
amaran oleh rasul-rasul mereka, tetapi mereka 
mendustakannya sebagaimana telah dilakukan oleh 
kaum Musyrikin, la merupakan satu tinjauan 
memperhatikan qudrat iradat Allah dan kesan- 

kesannya satu demi satu pada umat-umat manusia 
yang wujud sebelum mereka: 



"Dan sesungguhnya Dialah yang membinasakan kaum 'Ad 
yang pertama (kaum Nabi Hud)(50). Dan kaum Thamud 
(kaum Nabi Soleh) dan tiada seorang pun yang ditinggalkan 
hidup(51). Juga kaum Nuh sebelum itu r sesungguhnya 
mereka adalah orang-orang yang lebih zalim dan lebih 
melampau lagi(52). Juga negeri Lut yang ditunggang- 
balikkan. Dialah yang mengangkatnya ke angkasa dan 
menghempaskannya ke bumi(53). Lalu dia selubungkannya 
dengan 'azab yang menyeluruh(54). Manakah di antara 
ni'mat-ni'mat Tuhanmu yang engkau ragui (wahai 
manusia)?"(55) 

Ini merupakan satu tinjauan segera iaitu 

persinggahan sebentar untuk melihat malapetaka 
yang membinasakan tiap-tiap umat itu. la juga 
merupakan satu sentuhan yang keras yang 

mencubitkan perasaan manusia. 

Kaum 'Ad, kaum Thamud dan kaum Nuh telah pun 
dikenali oleh pembaca Al-Qur'an dalam berbagai- 
bagai ayat yang lain. Dan yang dimaksudkan dengan 
al-Mu'tafikat ialah kaum Lut. Kata-kata itu berasal 
dari yang bererti kebohongan, kedustaan dan 

kesesatan yang telah menjatuhkan mereka ke dalam 
gaung kebinasaan: 



"Lalu Dia selubungkannya dengan ■ -'azab yang 

menyeluruh. "(54) 

Ini adalah satu ungkapan yang menggambarkan 
betapa dahsyatnya kebinasaan itu menimpa mereka, 
iaitu satu kebinasaan yang merata dan meliputi 
segala-galanya. 

(§} J} 

"Manakah satu diantara ni'mat-ni'mat Tuhanmu yang 
engkau ragui (wahai manusia)?"(55) 

Jadi, kebinasaan umat-umat seperti itu merupakan 
ni'mat-ni'mat Allah, kerana bukankah Allah telah 
membinasakan kejahatan? Bukankah Allah 
menghancurkan kebatilan itu dengan kebenaran, 
bukankah Allah telah menjadikan kebenaran itu 
menang dan kebatilan itu musnah dan pupus? 


Tidakkah Allah telah meninggalkan dalam peristiwa- 
peristiwa kebinasaan itu bukti-bukti dan pengajaran- 
pengajaran kepada orang-orang yang ingin berfikir? 
Bukankah semuanya ini merupakan ni'mat-ni'mat 
Allah yang besar? Oleh itu: 



"Manakah satu di antara ni'mat-ni'mat Tuhanmu yang 
engkau ragui?" (55) 

Ayat ini ditujukan kepada setiap orang, kepada 
setiap hati dan kepada setiap mereka yang memerhati 
dan merenungi ciptaan-ciptaan Allah, kerana dia akan 
melihat ni'mat Allah walaupun dalam peristiwa 
malapetaka. 

Setelah menceritakan kisah-kisah kebinasaan para 
pendusta di zaman silam yang tidak mengendahkan 
amaran rasul-rasul mereka selepas meninjau bukti- 
bukti kehendak iradat Allah dan kesan-kesannya 
pada diri manusia dan di merata pelosok alam, maka 
AI-Qur'an membuat pengumuman akhir yang amat 
kuat dan mendalam seolah-olah satu pekikan yang 
mengingatkan bahaya sebelum berlakunya Qiamat 
yang besar: 



"Inilah Rasul pemberi peringatan seperti rasul-rasul yang 
pertama yang memberi peringatan(56). Masa Qiamat telah 
hampir(57). Tiada siapa yang dapat mendedahkan masanya 
selain Allah."(58) 

Maksudnya, Muhammad Rasulullah s.a.w. yang 
kamu ragui kebenaran kerasulannya dan amarannya 
itu adalah seorang rasul yang memberi peringatan 
yang sama dengan rasul-rasul pertama yang memberi 
peringatan yang diikuti akibat-akibatnya, dan hari 
Qiamat itu telah dekat, iaitu hari kebinasaan yang 
akan menyapu bersih dan amat dahsyat dan amat 
menggemparkan, dan kerana hari inilah para rasul 
telah diutuskan kepada kamu untuk mengingatkan 
kamu, atau maksudnya, 'azab yang dahsyat itu telah 
hampir iaitu 'azab yang tidak diketahui jenisnya dan 
masanya melainkan Allah dan tiada siapa yang dapat 
menolaknya melainkan Allah: 



"Tiada siapa yang dapat mendedahkan masanya selain 
Allah. "(58) 

Walaupun bahaya yang besar itu telah hampir dan 
Rasul yang memberi peringatan dan nasihat itu 
menyeru kamu mencari keselamatan, namun kamu 
masih dalam kelalaian, masih tidak memperhitungkan 
situasi itu dan masih tidak sedar. 

"Apakah kamu merasa hairan terhadap keterangan ini?(59). 
Dan kamu ketawa dan tidak menangis(60). Dan kamu terus 
lalai. "(61) 

Maksudnya, keterangan Al-Qur'an ini adalah satu 
keterangan yang serius, yang meletakkan beban- 
beban kewajipan yang amat besar di atas bahu 
manusia di samping memimpin mereka kepada satu 
peraturan hidup yang sempurna. Apakah yang 
menyebabkan kamu merasa ta'jub? Apakah yang 
menyebabkan kamu ketawa? Sedangkan keterangan 
yang tegas dan serius, sedangkan tanggungawab- 
tanggungawab yang berat dan masa hisab di atas 
segala amalan yang dilakukan mereka semasa hidup 
di dunia sepatutnya membuat mereka menangis. 
Inilah sikap mereka yang lebih wajar dalam 
menghadapi situasi yang serius dan 'azab sengsara 
yang dahsyat di sebaliknya itu. 

Di sini Al-Qur'an melepaskan seruan yang kuat di 
telinga dan hati mereka supaya mereka kembali ke 
pangkal jalan menyelamatkan diri mereka yang 
sedang berdiri di tepi jurang kebinasaan itu: 



"Sujudlah kamu kepada Allah dan beribadatlah 
kepadanya. "(62) 

Ini adalah satu seruan dan pekikan yang amat kuat 
dalam penjelasan dan bayangan ini setelah 
dikemukakan keterangan pengantar yang panjang 
menyebabkan hati mereka gementardan menggigil. 

Kerana itu kaum Musyrikin tersujud walaupun 
mereka berpegang dengan kepercayaan syirik, 
meragui kebenaran wahyu dan Al-Qur'an dan 
mempertikaikan Allah dan Rasul-Nya. Mereka sujud 
kerana kekuatan pengaruh seruan yang amat 
berkesan yang menyentuh hati mereka ketika mereka 
mendengar Rasulullah s.a.w. membaca surah ini 
kepada orang ramai termasuk orang-orang Islam dan 
kaum Musyrikin, apabila beliau sujud, maka seluruh 
mereka pun ikut sujud sama ada kaum Muslimin dan 
kaum Musyrikin. Mereka tidak berdaya melawan 
kekuatan kesan Al-Qur'an dan pengaruhnya yang 
hebat. Sejurus kemudian barulah mereka sedar dan 
mereka kehairanan mengapa mereka juga turut sujud 
sebagaimana mereka hairankan ketika mereka sujud 
itu. 

Inilah cerita yang dithabitkan oleh riwayat-riwayat 
yang mutawatir, kemudian riwayat-riwayat itu telah 
berselisih dalam mentafsirkan sebab musabab yang 
menimbulkan peristiwa yang aneh ini, sedangkan 
yang sebenarnya tidak aneh kerana itulah kekuatan 


kesan Al-Qur'an yang mena'jubkan dan pengaruhnya 
yang kuat di dalam hati manusia. 

*** 

^ 

Hakikat JjI ij^ll 

Dulu peristiwa orang-orang Musyrikin turut sujud 
bersama-sama kaum Muslimin yang disabitkan 
dengan riwayat-riwayat yang mutawatir itu pada saya 
merupakan satu peristiwa yang memerlukan kepada 
penerangan, iaitu sebelum berlaku kepada saya satu 
pengalaman yang khusus yang telah dapat 
menjelaskan sebab yang sebenar bagi peristiwa itu. 

Saya telah menatap semua riwayat-riwayat dusta 
yang terkenal dengan nama Hadith aI-Gharaniq 
(hadith berhala-berhala) yang telah disebut oleh ibn 
Sa'd dalam kitab Tabaqatnya dan ibn Jarir at-Tabari 
dalam kitab sejarahnya dan disebut oleh setengah- 
setengah Mufassirin ketika mentafsirkan firman Allah: 



"Dan tidaklah Kami utuskan sebeiummu seorang rasul atau 
seorang Nabi melainkan apabila dia bercita-cita (supaya 
kaumnya beriman ), nescaya syaitan mencampakkan 

(hasutan-hasutan dan halangan-halangan) pada cita-cita itu, 
lalu Allah menghapuskan hasutan dan halangan yang 
dicampakkan syaitan itu, kemudian Allah mengukuhkan 
ayat-ayatnya, dan Allah Maha Mengetahui dan Maha 
Bijaksana. " 

(Surah a!-Hajj: 52) 

Itulah riwayat-riwayat yang diulas ibn Kathir - 
semoga Allah balaskannya dengan kebajikan tetapi 
semuanya (riwayat-riwayat itu) datang dari sanad- 
sanad yang mursal (putus yakni tidak menyebut 
sahabat yang meriwayatkan hadith itu dari Rasulullah 
s.a.w.) dan saya juga dapati bahawa riwayat-riwayat 
itu tidak mempunyai sanad-sanad mengikut cara yang 
betul." 

Riwayat-riwayat yang paling terperinci dan paling 
sedikit terjerumus dalam kekarutan dan 
pembohongan terhadap Rasulullah s.a.w. ialah 
riwayat Ibn Abu Hatim katanya: "Kami telah 
diceritakan oleh Musa ibn Abu Musa al-Kufi, kami 
telah diceritakan oleh Muhammad ibn Ishaq as- 
Syayby, kami telah diceritakan oleh Muhammad ibn 
Fulayh dari Musa ibn 'limbah dari Ibn Syihab katanya: 
Apabila Surah an-Najm ini diturunkan, kaum 
Musyrikin bersungut: "Jika orang ini (Muhammad) 
menyebut tuhan-tuhan kita dengan baik tentulah kita 
boleh lakukannya dan sahabat-sahabatnya, tetapi dia 
tidak menyebut tentang orang-orang Yahudi dan 
Nasara yang menyalahi agamanya seperti dia 

sebutkan maki hamun terhadap tuhan-tuhan kita." 
Rasulullah s.a.w. dan sahabat-sahabatnya ketika itu 
semakin kuat menerima gangguan dan 
pembohongan dari kaum Musyrikin dan beliau sangat 
dukacita di atas kesesatan mereka dan bercita-cita 
supaya Aliah memberi hidayat kepada mereka. Oleh 
itu, apabila Allah menurunkan Surah an-Najm ayat: 



"Apakah wajar kamu menganggap al-Laat dan al~'Uzza?(19). 
Dan satu lagi Manat yang ketiganya (sebagai puteri-puteri 
Allah)? "(20) 

maka syaitan campakkan beberapa kalimat selepas 
Allah menyebut tuhan-tuhan palsu itu (yakni sebagai 
sambungan ayat 19-20 tadi): 

** J* ^ c , yfh 

«*• ■** 

"Sesungguhnya mereka mempunyai berhala-berhala yang 
maha tinggi dan syafa'at mereka sangat diharap-harapkan. " 

Rangkaian kata-kata itu dari sajak syaitan dan 
godaannya. Kesan kedua-dua rangkaian kata-kata 
tambahan syaitan ini amat menarik hati setiap orang 
Musyrik di Makkah dan mereka mengalu-alukannya 
dengan gembira dan sukacita dan mereka berkata: 
"Muhammad telah balik kepada agamanya yang asal 
dan kepada agama kaumnya..." Dan apabila bacaan 
Rasulullah s.a.w. sampai kepada akhir ayat Surah an- 
Najm: 



Nya"(62) 

beliau pun sujud diikuti sidang hadirin yang terdiri 
dari kaum Muslimin dan kaum Musyrikin. Tetapi oleh 
sebab al-Walid ibn al-Mughirah seorang tua, dia 
hanya mengambil segenggam tanah dan sujud di 
atasnya, lalu kedua-dua golongan itu masing-masing 
merasa hairan kerana ikut sujud bersama Rasulullah 
s.a.w. Bagi orang-orang Islam mereka merasa hairan 
kerana orang-orang Musyrikin turut sujud bersama 
mereka sedangkan mereka tidak beriman dan 
percaya. Orang-orang Islam sendiri tidak mendengar 
rangkaian kata-kata yang dicampakkan syaitan ke 
dalam pendengaran kaum Musyrikin itu. Oleh itu, 
kaum Musyrikin merasa yakin apabila syaitan 
mencampakkan ke dalam cita-cita Rasulullah s.a.w. 
dan memberitahukannya kepada mereka bahawa 
Rasulullah s.a.w telah membaca rangkaian kata-kata 
(tambahan syaitan itu) di dalam surah ini, lalu mereka 
pun sujud untuk menghormati tuhan-tuhan mereka. 
Kemudian cerita ini tersebar di kalangan orang ramai 
dan syaitan telah menzahirkan cerita ini sehingga 
sampai ke negeri Habsyah dan kepada orang-orang 
Islam yang tinggal di sana iaitu 'Uthman ibn Maz'un 
dan rakan-rakannya dan mereka pun bercakap-cakap 


bahawa seluruh penduduk Makkah kini telah 
memeluk Islam, dan mereka bersembahyang bersama 
Rasulullah s.a.w. begitu juga cerita al-Walid ibn al~ 
Mughirah yang sujud di atas segenggam tanah di atas 
tapak tangannya telah sampai kepada mereka. 
Mereka juga menceritakan bahawa sekarang orang- 
orang Islam di Makkah dapat hidup dalam keamanan, 
lalu mereka pun datang ke Makkah dengan segera. 
Allah telah menghapuskan rangkaian kata-kata 
tambahan yang dicampakkan syaitan itu dan 
mengukuhkan ayat-ayatnya dan memeliharanya dari 
segala pembohongan, dan berfirman: 



"Dan tidakkah Kami utuskan sebelummu seorang rasul atau 
seorang Nabi melainkan apabila dia bercita-cita (supaya 
kaumnya beriman ), nescaya syaitan mencampakkan (bisikan 
fitnahnya) pada cita-cita itu, lalu Aliah menghapuskan 
bisikan fitnah yang dicampakkan syaitan itu, kemudian Allah 
mengukuhkan ayat-ayatnya, dan Allah itu Maha Mengetahui 
dan Maha Bijaksana. " 

(Surah al-Hajj: 52) 

Dan apabila Allah menerangkan keputusan-Nya dan 
membersihkan ayat-ayatnya dari sajak syaitan itu, 
maka orang-orang Musyrikin pun balik semula kepada 
kesesatan dan kepada permusuhan yang lebih ketat 
terhadap orang-orang Islam.... (Tamat petikan). 

Di sana terdapat riwayat-riwayat lain yang iebih 
berani membuat pembohongan dengan 
menghubungkan perkataan tentang berhala-berhala 
itu kepada Rasulullah s.a.w. sendiri dan menerangkan 
bahawa ini dilakukan atas keinginan beliau - Allah 
jauhkannya dari Rasulullah s.a.w. - dengan tujuan 
untuk mengambil hati dan berbaik-baik dengan 
mereka. 

Dari awal lagi saya menolak segala riwayat-riwayat 
itu, kerana di samping riwayat-riwayat itu 
bertentangan dengan dasar " Ismat an~Nubuwwah" 9 
(kemaksuman Nabi) dan dasar Al~Qur'an itu 
terpelihara dari segala pencabulan dan pengubahan, 
maka pembicaraan surah itu sendiri menolak riwayat- 
riwayat itu dengan setegas-tegasnya, kerana tujuan 
surah ini ialah untuk melemahkan 'aqidah kaum 
Musyrikin yang mempercayai tuhan-tuhan itu dan 
melemahkan dongeng-dongeng mereka tentang 
tuhan-tuhan itu, oleh itu, tidak ada ruang untuk 
memasukkan dua rangkaian kata-kata itu di dalam 
pembicaraan surah ini dengan apa cara sekalipun 

walaupun atas pendapat mereka yang mengatakan 
bahawa dua rangkaian kata-kata itu dicampakkan 
oleh syaitan ke dalam pendengaran orang-orang 
Musyrikin sahaja dan tidak ke dalam pendengaran 
orang-orang Mu'min kerana orang-orang Musyrikin 
itu adalah orang-orang Arab yang sangat memahami 
bahasa mereka. Apabila mereka mendengar dua 
rangkaian kata-kata yang datang secara mendadak itu 
kemudian mendengar pula ayat-ayat berikut: 



"Apakah wajar untuk kamu anak lelaki dan untuk Allah anak 
perempuan?(21). Itu adalah satu pembahagian yang tidak 
adil(22). Semua (berhala-berhala) itu hanya nama-nama yang 
dinamakan kamu dan datuk nenek kamu sahaja , sedangkan 
Allah tidak menurunkan sebarang hujah yang 
membenarkannya? Mereka tidak lain melainkan hanya 
menurut sangkaan dan keinginan hawa nafsu sahaja , 
sedangkan hidayat telah pun datang kepada mereka dari 
Tuhan mereka . "(23) 


Dan kemudian mereka mendengar pula selepas ayat 
itu ayat-ayat berikut: 



"Sesungguhnya orang-orang yang tidak beriman kepada 
Akhirat sahajalah yang tergamak menamakan malaikat- 
malaikat itu dengan nama perempuan(27). Sedangkan 
mereka tidak mempunyai sebarang pengetahuan 
mengenainya . Mereka tidak lain melainkan hanya menurut 
sangkaan sahaja dan sesungguhnya sangkaan itu tidak 
berguna sedikit pun untuk mengambil tempat 
kebenaran. "(28) 


Dan sebelum ayat-ayat ini mereka telah pun 
mendengar ayat: 



"Berapa ramaikah malaikat-malaikat di langit yang syafa'at 
mereka tidak mendatangkan sebarang faedah kecuali 
setelah Allah mengizinkan kepada siapa yang dikehendaki 
dan diredhai-Nya ? "(2 6) 


apabila mereka mendengar pembicaraan ayat-ayat 
ini semua, maka tentulah mereka tidak akan sujud 
bersama Rasulullah s.a.w., kerana percakapan itu 
tidak selaras dan kerana pujian-pujian terhadap 
tuhan-tuhan mereka yang dapat memberi syafa'at 
yang diharap-harapkan itu juga tidak selaras. Mereka 
bukannya bodoh seperti orang-orang yang mereka- 
rekakan riwayat-riwayat ini yang telah diterima oleh 
o rienta I is-o ri enta I is dengan tujuan yang jahat atau 
dengan sebab kejahilan mereka. 

Oleh kerana itu, tentulah ada sebab yang lain dari 
sebab ini yang mendorong kaum Musyrikin itu sujud, 
dan mendorong orang-orang Islam yang berhijrah ke 
negeri Habsyah pulang ke Makkah sebentar dan 
kemudian* • kembali semula ke Habsyah bersama 
orang-orang Islam yang lain. 

Di sini tidak ada ruang untuk diselidik-pastikan 
sebab yang sebenar yang mendorong orang-orang 
Muhajirin itu pulang ke Makkah dan kemudian 
kembali semula ke Habsyah bersama-sama orang- 
orang Islam yang lain. Hanya masalah sujud sahaja 
yang kita hendak bicarakan di sini. 

Saya terhenti lama juga untuk mencari sebab yang 
mendorongkan orang-orang kafir itu sujud bersama, 
dan terlintas dalam hati saya kemungkinan bahawa 
peristiwa sujud itu tidak berlaku. Cuma ada satu 
riwayat yang disebut untuk menerangkan sebab 
kepulangan orang-orang Muhajirin dari negeri 
Habsyah selepas kira-kira dua atau tiga bulan, dan 
riwayat ini juga memerlukan penjelasan. 

Di dalam masa inilah berlaku kepada saya satu 
pengalaman yang khusus yang telah saya sebutkan 
sebelum ini. 

Saya sedang berbual bersama-sama sahabat teman 
apabila kami mendengar suara orang membaca Al- 
Qur'an dari dekat Dia kebetulan membaca Surah an- 
Najm, dan perbualan kami pun putus untuk 
mendengar bacaan AI-Qur'anuI-Karim itu. Suara 
qarinya amat menarik. Dia membaca dengan tartil 
yang indah. 

Sedikit demi sedikit saya hayati bersama qari itu 
dalam setiap ayat yang dibacakannya. Saya hayati 
bersama Nabi Muhammad s.a.w. dalam perjalanannya 

ke alam al-Mala'ul-A'Ia saya hayati bersama beliau 

ketika beliau melihat Jibril a.s. dalam rupa paras 
kemalaikatannya yang asli. Itulah satu peristiwa yang 
menakjub dan mengharu apabila direnungi dan 
dikhayalkan oleh seseorang. Saya hayati bersama 
beliau dalam perjalanannya di alam tinggi yang luas 
saujana hingga ke Sidratul-Muntaha dan Jannatul- 
Ma'wa... Saya hayati bersama beliau sekadar 
kemampuan daya imaginasi dan pandangan saya dan 
sekadar kemampuan perasaan-perasaan saya. 

Saya ikuti bersama beliau dalam merasakan 
kekarutan dongeng-dongeng kaum Musyrikin tentang 
malaikat yang disembah mereka dan yang 
dipercayakan mereka sebagai puteri Allah dan 
sebagainya dari sembahan-sembahan karut yang 

melucukan dan 'aqidah-'aqidah salah yang runtuh 
dengan sekali sentuh sahaja. 

Saya berdiri di hadapan makhluk insan yang 
diciptakan dari tanah, dan di hadapan janin-janin di 
dalam rahim-rahim ibu yang diikuti dan diliputi oleh 
ilmu Allah. 

Seluruh diri saya gementar menghadapi sentuhan- 
sentuhan ayat yang berturut-turut di bahagian akhir 
surah ini iaitu sentuhan mengenai alam ghaib yang 
terlindung dan yang tidak dapat dilihat melainkan 
hanya Allah, sentuhan mengenai amalan-amalan 
manusia yang tidak terluput dari hisab dan balasan 
Allah, sentuhan yang menegaskan bahawa setiap 
jalan yang diikuti hamba akan berakhir kepada Allah, 
sentuhan tentang orang-orang yang ketawa dan 
menangis, tentang angkatan-angkatan orang yang 
hidup dan angkatan-angkatan orang yang mati, 
tentang nutfah yang dapat berjalan mengikut jalan- 
jalan perkembangannya yang betul di dalam gelap- 
gelita rahim, iaitu nutfah yang dapat mengatur 
langkah-langkahnya untuk melahirkan rahsia- 
rahsianya dan akhirnya ia muncul menjadi seorang 
anak lelaki atau anak perempuan, juga sentuhan 
mengenai hidup di alam Akhirat, mengenai 
kebinasaan umat-umat yang dahulukala dan umat 
yang ditunggang-balikkan negeri mereka dan 
diselubungi dengan kemusnahan yang menyeluruh. 

Kemudian saya mendengar suara amaran terakhir 
sebelum berlakunya malapetaka yang dahsyat: 



"Inilah Rasul pemberi peringatan seperti rasul-rasul yang 
pertama yang memberi peringatan(56). Masa Qiamat telah 
hampir(57). Tiada siapa yang dapat mendedahkan masanya 
selain Allah. "(58) 

Kemudian terdengar pula pekikan terakhir dan 
seluruh diri saya semakin gementar menghadapi 
kecaman-kecaman yang menakutkan: 



"Apakah kamu merasa hairan terhadap keterangan ini?(59). 
Dan kamu ketawa dan tidak menangis(60). Dan kamu terus 
lalai. "(61) 


Dan apabila saya mendengar ayat: 



"Sujudlah kamu kepada Allah dan beribadatiah kepada - 
Nya. "(62) 

maka perasaan gementar itu terus menjalar dari hati 
saya ke seluruh urat saraf saya menyebabkan seluruh 
anggota lahir saya menggigil begitu jelas, saya tidak 
dapat mengawalkannya lagi. Badan saya terketar- 
ketar dan saya tidak dapat lagi menenangkannya, 
saya tidak berdaya menahan titisan air mata yang 
lebat walaupun saya cuba bersungguh-sungguh. 

Dan di sa'at inilah saya sedar bahawa peristiwa 
sujud itu memang benar dan sebabnya amat dekat, 
iaitu ia terletak pada pengaruh dan kekuatan Al- 
Qur'an yang mena'jubkan itu sendiri, ia terletak pada 
ayat-ayatnya dan nada-nadanya yang mengocakkan 
perasaan ketika membicarakan surah ini. Ini bukanlah 
kali pertama saya membaca Surah an-Najm atau 
mendengarnya, tetapi pada kali ini ia telah 
mencetuskan kesan yang sedemikian besar dan 
menyebabkan saya menyambutnya dengan perasaan 
yang sedemikian terharu. Itulah rahsia Al-Qur r an. Di 
sana ada masa-masa khusus atau istimewa yang tidak 
disangka-sangka yang menyentuh ayat atau surah 
yang dapat mencetuskan sambutan yang mendalam 
itu, dan sentuhan itu terus menyambungkan hati 
seseorang dengan Allah yang menjadi punca 
kekuatan ayat dan di waktu ini berlakulah apa yang 
telah berlaku. 

Masa istimewa inilah yang telah menyentuh sidang 
hadirin sekalian pada hari Nabi Muhammad s.a.w. 
membaca surah ini dengan penuh perasaannya. 
Beliau menghayati gambaran-gambaran A!-Qur'an 
yang telah dihayatinya sebelum ini. Dan seluruh 
kekuatan yang tersirat di dalam surah itu mengalir di 
dalam suara Nabi s.a.w. dan mencurah ke dalam urat 
saraf para pendengarnya menyebabkan mereka 
gementar, dan apabila mereka mendengar: 



Nya. "(62) 

dan melihat beliau sujud yang diikuti kaum 
Muslimin, maka mereka (kaum Musyrikin) pun ikut 
tersujud. 

Mungkin ada orang berkata:' "Anda hanya 
membandingkan dengan detik masa yang dilalui anda 
dan dengan pengalaman yang dihayati anda sahaja. 
Sebagai seorang Muslim tentulah anda percaya 
kepada gambaran Al-Qur'an dan percaya bahawa Ai- 
Qur'an itu mempunyai kesan yang istimewa kepada 
diri anda, sedangkan kaum Musyrikin itu menolak 
keimanan dan menolak Al-Qur'an!" 

Ada dua pertimbangan yang kuat untuk menjawab 
pendapat ini: 

Pertimbangan pertama, orang yang membaca Surah 
an-Najm itu ialah Nabi Muhammad s.a.w. sendiri yang 
telah menerima Al-Qur'an ini secara langsung dari 

sumbernya. Beliau telah menghayati Al-Qur'an ini 
dan hidup dengannya. Beliau begitu kasih kepada Ah 
Qur'an sehingga langkahnya menjadi berat apabila 
beliau mendengar ada orang sedang membaca Ah 
Qur'an di rumahnya. Beliau terpaksa berhenti dekat 
pintu rumah itu mendengar bacaan itu sehingga 
habis. Dan di dalam surah ini sendiri beliau 
menghayati sa'at-sa'at yang dihayatinya di alam ah 
Mala'ul-A'la dan sa'at-sa'at yang beliau hayatinya 
bersama ar-RuhuhAmin (Jibril) yang disaksikan beliau 
dalam rupa paras aslinya. Tetapi saya hanya 
mendengar surah ini dari seorang qari dan tentulah 
perbezaan ini amat besar. 

Pertimbangan yang kedua ialah hati kaum Musyrikin 
itu sendiri tidak selamat dari perasaan gementar dan 
geletar apabila mereka mendengar percakapan Nabi 
Muhammad s.a.w. Cumanya sikap mereka yang 
berpura-pura degil itulah yang menghalangi mereka 
dari membuat pengakuan yang sebenar. Dua 
peristiwa yang berikut ini membuktikan bagaimana 
hati kaum Musyrikin itu menggeletar dan takut. 

Cerita 'Utbah Anak Abu Lahab Dimakan Singa 

Ibn 'Asakir telah meriwayatkan terjemahan riwayat 
hidup 'Utbah ibn Abu Lahab dari saluran Muhammad 
ibn Ishaq dari 'Uthman ibn 'Urwah, dari Ibn az-Zubayr 
dari bapanya dari Hannad ibn al-Aswad katanya: 
Adalah Abu Lahab dan anaknya bersiap untuk 
berangkat ke Syam dan aku pun turut bersiap 
bersama mereka. Lalu anaknya 'Utbah berkata: "Demi 
Allah, aku akan pergi menemui Muhammad dan 
hamba akan sakitkan hatinya mengenai Tuhannya 
(Allah S.W.T.)". Lalu 'Utbah pun keluar mendapatkan 
Rasulullah s.a.w. dan berkata: "Wahai Muhammad! 
Dia tidak percaya cerita malaikat yang mendekatimu 
semakin dekat sehingga menjadi sedekat dua hujung 
busur panah atau lebih dekat dari itu lagi". Lalu Nabi 
pun bersabda: 

^ Up JaL- 

"Ya Allah! Lepaskan ke atasnya seekor anjing dari anjing- 
anjing ciptaan-Mu. " 

Kemudian 'Utbah meninggalkan beliau dan pulang 
mendapatkan bapanya, lalu bapanya bertanya: 
"Wahai anakku: Apakah engkau kata kepadanya?" 
'Utbah pun menceritakan kepadanya apa yang telah 
dikatakannya kepada beliau. Kemudian bapanya 
bertanya lagi: "Apakah dia katakan kepadamu?" 
Jawab 'Utbah: Dia kata: "Ya Allah! Lepaskan ke 
atasnya seekor anjing dari anjing-anjing ciptaan-Mu." 
Lalu Abu Lahab pun berkata: "Wahai anakku! Demi 
Allah aku merasa engkau tidak aman dari akibat 
do'anya terhadap-mu." Lalu kami pun bertolak 
meneruskan perjalanan kami sehingga kami singgah 
di Abra 10 yang terletak di Suddah 11 , dan kami berhenti 
di sebuah biara seorang paderi, lalu paderi itu pun 


10 

11 


Al 


berkata: "Wahai orang-orang Arab! Apakah sebab 
kamu hendak berhenti di negeri ini, kerana di sini 
singa-singa berkeliaran seperti kambing." Abu Lahab 
pun merayu: Tuan-tuan sekalian tahu bahawa umur 
saya sudah tua dan tahu tentang hak kedudukan 
saya. Lelaki ini (Muhammad) telah mendo'akan 
supaya anak saya binasa, dan demi Aliah saya merasa 
tidak aman terhadap keselamatannya, oleh kerana itu 
kumpulkanlah barang-barang tuan-tuan di biara ini 
dan hamparkan tempat tidur untuk anak saya di atas 
timbunan barang-barang itu. Kemudian 

hamparkanlah tempat-tempat tidur kamu di 
sekelilingnya." Lalu kami pun berbuat demikian. 
Kemudian datanglah seekor singa, lalu mencium 
muka-muka kami. Dan setelah ia tidak mendapat apa 
yang dikehendakinya ia pun melompat ke atas 
timbunan barang-barang itu dan mencium muka 
'Utbah kemudian terus menyerangnya sehingga putus 
kepalanya. Kata Abu Lahab: "Aku tahu dia tidak akan 
terlepas dari do'a Muhammad." 

Ini adalah peristiwa yang pertama yang telah 
berlaku kepada Abu Lahab musuh ketat Nabi 
Muhammad s.a.w. Dia sentiasa menentang dan 
merancangkan komplot-komplot yang jahat terhadap 
beliau. Dan 'dialah orang yang disebut namanya di 
dalam Al-Qur'an di samping ahli rumahnya: 



"Binasalah dua tangan Abu Lahab dan sesungguhnya ia 
tetap binasa(l). la tidak dapat ditolong hartanya dan segala 
usahanya(2). la akan merasa api Neraka yang mempunyai 
pucuk yang marak bernyala(3). Dan juga isterinya pembawa 
kayu api(4). Di lehernya (terikat) tali dari sabut yang terpintal 
kukuh. "(5) 


(Surah al-Masad) 

Itulah perasaan Abu Lahab yang sebenar terhadap 
Muhammad dan perkataan Muhammad, dan itulah 
perasaan takut dan gementarnya kepada do'a Nabi 
Muhammad s.a.w. terhadap anaknya. 

Peristiwa yang kedua adalah berlaku kepada 'Utbah 
ibn Abu Rabi'ah. Dia' telah diutuskan kaum Quraysy 
kepada Nabi Muhammad s.a.w. untuk berunding 
dengan beliau supaya beliau berhenti melakukan 
perkara-perkara yang memecah-belahkan kaum 
Quraysy dan perbuatan mencela tuhan-tuhan mereka. 
Dan untuk maksud itu mereka sanggup memberikan 
kepada beliau apa sahaja yang dikehendaki beliau 
sama ada harta kekayaan, pangkat kebesaran menjadi 
ketua atau perkahwinan setelah selesai 

mengemukakan tawanannya, Rasulullah s.a.w. pun 
bertanya: Sudah habiskan: Wahai Abut Walid?" 
Jawab 'Utbah: 'Ya sudah." Rasulullah s.a.w. pun 
berkata: "Dengarlah kata-kata dariku!" Jawab 

7 Utbah: "Sila!" Lalu Nabi pun membaca: 



"Dengan nama Allah Yang Maha Penyayang dan Maha 
Pengasih. Haa Miim (Al-Qur'an ini) diturunkan dari Allah 
Yang Maha Penyayang dan Maha Pengasih. Sebuah kitab 
yang dijelaskan ayat-ayatnya , satu bacaan di dalam bahasa 
Arab untuk orang-orang yang mengetahuinya t yang 
menyampaikan berita-berita gembira dan menyampaikan 
peringatan-peringatan , tetapi kebanyakan mereka berpaling 
darinya , mereka tidak mahu mendengarnya." 

(Surah Fussilat: 1-4) 


dapat menyambut baik Al-Qur'an itu hingga tidak 
dapat ditahan-tahan oleh mereka. Dan mereka 
terpesona dengan kekuatan pengaruh Al-Qur'an itu 
hingga tersujud bersama-sama kaum Muslimin yang 
sujud. Inilah pentafsiran peristiwa sujud itu tanpa 
memerlukan riwayat yang menyebut sajak syaitan 
yang memuji berhala-berhala itu dan lain-lain riwayat 
yang dibuat oleh pendusta-pendusta. 


4.1> ^ 

^ 


Kemudian Rasulullah s.a.w. terus membaca 
sehingga kepada ayat: 



) 




& 


"Dan jika mereka berpaling , maka katakanlah aku telah 
memperingatkan kamu dengan ' azab petir seperti petir yang 
menyambar 'Ad dan Thamud . " 

(Surah Fussilat: 1 3) 


Sampai di sini 'Utbah pun bangun memegang mulut 
Nabi Muhammad s.a.w. dengan penuh ketakutan 
sambil berkata: "Saya minta dan bersumpah atas 
nama menjaga hubungan rahim supaya anda berhenti 
membaca." Setelah itu 'Utbah pulang mendapatkan 
kaum Quraysy dan menceritakan kepada mereka apa 
yang telah berlaku kepadanya, kemudian -dia berkata: 
"Kamu tentulah tahu bahawa Muhammad itu tidak 
bohong apabila ia katakan sesuatu, kerana itu aku 
takut kamu ditimpakan 'azab." 12 

Ini adalah perasaan seorang tokoh yang belum 
memeluk Islam. Dia nampak jelas, menunjukkan 
perasaan takut dan gementar, juga menunjukkan 
perasaan terpengaruh yang terpendam terhadap Al- 
Qur'an walaupun ia degil dan angkuh. 

Orang-orang yang seperti ini apabila mendengar 
Surah an-Najm dari Nabi Muhammad s.a.w., maka 
kemungkinan yang hampir ialah hati mereka mungkin 
kebetulan berada dalam detik waktu khusus yang 


12 Disaringkan dari berbagai-bagai riwayat. 


